cyanic-selkie/wikianc huggingface dataset:
കൊറിയ
ചരിത്രം
പുരാവൃത്തമനുസരിച്ച് ബി.സി.ഇ. 2333 ൽ ആണ് കൊറിയ രാജ്യം സ്ഥാപിതമായത്. ജോസോൺ എന്നാണ് അക്കാലത്ത് കൊറിയ അറിയപ്പെട്ടിരുന്നത്. പ്രഭാതശാന്തിയുടെ നാട് എന്നാണ് ഈ വാക്കിനർത്ഥം. ഇന്നത്തെ ഉത്തര കൊറിയയുടെ തലസ്ഥാനമായ പ്യോംങ്യാംഗ് ആയിരിന്നു ജോസോണിൻറെ തലസ്ഥാനം. എണ്ണായിരം വർഷം പഴക്കമുള്ള കളിമൺ പാത്രങ്ങൾ കൊറിയയിൽ നിന്നും കണ്ടെടുത്തിട്ടുണ്ട്. ബി.സി.ഇ. ഒന്നാം നൂറ്റാണ്ടിൽ ജോസോണിൻറെ സ്ഥാനത്ത് മൂന്ന് രാഷ്ട്രങ്ങൾ ഉയർന്നുവന്നു- ഗോഗൂറിയോ, സില്ല, ബാക്ചി എന്നിവ. ത്രിരാഷ്ട്രങ്ങൾ എന്നാണ് അവ അറിയപ്പെട്ടിരിന്നത്. ബി.സി.ഇ.417-നും 458-നും ഇടയിൽ ഈ മൂന്ന് രാജ്യങ്ങളും ബുദ്ധമതം സ്വീകരിച്ചു. അതുവരെ പ്രാകൃത ആരാധനാസമ്പ്രദായങ്ങളാണ് അവിടെ നിലനിന്നിരുന്നത്. കൊറിയയിലെ കലകളെയും വാസ്തുവിദ്യയും ബുദ്ധമതം സ്വാധീനിച്ചു. കൊറിയയിൽ നിന്നും ബുദ്ധമതം ജപ്പാനിലേക്ക് പ്രചരിക്കുകയും ചെയ്തു. സി.ഇ. ഏഴാം നൂറ്റാണ്ടിൽ സില്ല രാജ്യം മറ്റുരാജ്യങ്ങളെ കീഴടക്കി ഒരു ഏകീകൃതരാഷ്ട്രം സ്ഥാപിച്ചു. സില്ലയിലെ പിൽക്കാല ഭരണകർത്താക്കൾ അധികാരമത്സരത്തിൽ ഏർപ്പെട്ടപ്പോൾ വാങ്കോൺ എന്ന സൈന്യാധിപൻ ഗോറിയോ രാജവംശം സ്ഥാപിച്ചു. അതിൽ നിന്നാണ് കൊറിയ എന്ന പേരുണ്ടായത്. പതിമൂന്നാം നൂറ്റാണ്ടിൽ ഗോറിയോ രാജ്യം നിരവധി തവണ മംഗോൾ ആക്രമണങ്ങൾക്ക് വിധേയമായി. ജാപ്പാനീസ് കടൽകൊള്ളക്കാരുടെ ആക്രമണവും കൂടിയായപ്പോൾ ഗോറിയോ രാജ്യം ദുർബലമായി. 1392-ൽ ജോസൺ രാജവംശം ഗോറിയോ കീഴടക്കി. ചൈനീസ് കൺഫ്യൂഷ്യൻ മതനിയമങ്ങൾ ഉപയോഗിച്ചാണ് ജോസൺ ഭരണം നടത്തിയത്. 1392 മുതൽ 1910 വരെ 'യി' കുടുംബമാണ് ജോസൺ രാജവംശത്തെ നയിച്ചത്. 1394 ൽ അവർ രാജ്യതലസ്ഥാനം സോഉൾ നഗരത്തിലേക്ക് മാറ്റി. സെജോങ് രാജാവിൻറെ കാലത്ത് കൊറിയൻ ഭാഷയ്ക്ക് ലിപി രൂപപ്പെടുത്തി. അതുവരെ ചൈനീസ് അക്ഷരങ്ങൾ ഉപയോഗിച്ചാണ് കൊറിയൻ ഭാഷ എഴുതിയിരുന്നത്. 1592-'98 കാലത്ത് ജപ്പാൻ പലതവണ കൊറിയയെ ആക്രമിച്ചു. വൻ തകർച്ചകൾ ഉണ്ടായെങ്കിലും കൊറിയ, ജപ്പാൻ അധിനിവേശം ചെറുത്തുനിന്നു. 1627-'36 കാലത്ത് ഉണ്ടായ ചൈനീസ് അധിനിവേശത്തെത്തുടർന്ന് ചൈനയിലെ ക്വിങ് രാജവംശത്തിന് കപ്പം കൊടുക്കുവാൻ കൊറിയ നിർബന്ധിതമായി. പത്തൊൻപതാം നൂറ്റാണ്ടിൻറെ അവസാനം വരെ പാശ്ചാത്യരാജ്യങ്ങൾക്ക് കൊറിയൻ തുറമുഖങ്ങളിൽ പ്രവേശനമില്ലയിരിന്നു. പത്തൊൻപതാം നൂറ്റാണ്ടിൻറെ മദ്ധ്യം മുതൽ കൊറിയയിൽ താല്പര്യം കാണിച്ച വിദേശ രാജ്യം അമേരിക്കയായിരിന്നു. 1871-ൽ അമേരിക്ക കൊറിയയെ ആക്രമിച്ചെങ്കിലും പരാജയപ്പെടുകയാണുണ്ടായത്. 1894-'95 കാലത്ത് ചൈനയെയും 1904-'05 കാലത്ത് റഷ്യയെയും യുദ്ധത്തിൽ പരാജയപ്പെടുത്തിയ ജപ്പാന് കൊറിയ കീഴടക്കുക എളുപ്പമായി. 1907 ജൂലൈ 25-ന് കൊറിയ ജപ്പാൻറെ അധീനതയിലായി. 1910-ൽ കൊറിയയെ ജപ്പാൻ തങ്ങളുടെ കോളനിയായി പ്രഖ്യാപിച്ചു.
ജപ്പാൻ ഭരണകാലം
35 വർഷം ജപ്പാൻ കൊറിയയെ അടക്കി ഭരിച്ചു. സ്വന്തം ഭാഷയോ ചരിത്രമോ പഠിക്കാൻ ആ കാലത്ത് കൊറിയക്കാർക്ക് അവകാശമില്ലായിരിന്നു. സമൂഹത്തിൻറെ എല്ലാ രംഗങ്ങളിലും ജാപ്പാനീകരണം നടപ്പായി. കൊറിയൻ ചക്രവർത്തി ഗോജോങ് മരിച്ചത് ജപ്പാൻകാർ വിഷം കൊടുത്തടുകൊണ്ടാണെന്ന് സംശയം ഉയർന്നതോടെ 1919 മാർച്ച് ഒന്നിന് കൊറിയൻ സ്വാതന്ത്ര്യവാദികൾ ഉണർന്നു. സോഉൾ നഗരത്തിൽ അവർ സ്വാതന്ത്ര്യപ്രഖ്യാപനം നടത്തി. ആയിരങ്ങൾ പങ്കെടുത്ത ആ സമരം ജപ്പാൻ അടിച്ചമർത്തി. 533 പേർ കൊല്ലപ്പെട്ടു. ഇതേത്തുടർന്ന് ചൈനയിലെ ഷാങ്ഹായ്യിൽ കൊറിയൻ റിപ്പബ്ലിക് സർക്കാർ സ്ഥാപിതമായി. 1919 മുതൽ 1948 വരെയുള്ള കൊറിയൻ സർക്കാരായി ഇതിനെ കൊറിയൻ ഭരണഘടനയുടെ ആമുഖത്തിൽ അംഗീകരിച്ചിട്ടുണ്ട്. 1929-ൽ വിദ്യാർഥികൾ കലാപമുണ്ടാക്കിയപ്പോൾ ജപ്പാൻ സൈനികശക്തി വർദ്ധിപ്പിച്ചു. ജാപ്പനീസ് ഷിന്റൊ മതം അടിച്ചേൽപ്പിച്ചും കൊറിയൻ ഭാഷാപത്രങ്ങളും പുസ്തകങ്ങളും നിരോധിച്ചും കൊറിയൻ ചരിത്രം പഠിപ്പിക്കുന്നത് നിരോധിച്ചും കൊറിയൻ സംസ്കാരത്തെ തകർക്കാൻ ജപ്പാൻ ശ്രമിച്ചു. രണ്ടാം ലോകമഹായുദ്ധം തുടങ്ങിയതോടെ 1941 ഡിസംബർ ഒമ്പതിന് ഷാങ്ഹായ് കേന്ദ്രമാക്കിയുള്ള താൽക്കാലിക കൊറിയൻ സർക്കാർ ജപ്പാനെതിരെ യുദ്ധം പ്രഖ്യാപിച്ചു. കൊറിയൻ വിമോചന സേനാംഗങ്ങൾ സഖ്യശക്തികൾക്കൊപ്പം ചേർന്ന് ജപ്പാനെതിരെ പോരാടി. സൗഹൃദക്കരാർ ഒപ്പുവച്ചതോടെ സോവിയറ്റ് യൂണിയൻ സൈബീരിയയിൽ നിന്നും കൊറിയയിലേക്ക് പ്രവേശിച്ചു. 1945 ഓഗസ്റ്റ്‌ 15-ന് ജപ്പാൻ കീഴടങ്ങി. സെപ്റ്റംബർ 8-ന് അമേരിക്കൻ സൈന്യം കൊറിയയുടെ തെക്കുഭാഗത്ത്‌ നിന്നും പ്രവേശിച്ചു. താത്കാലിക കൊറിയൻ സർക്കാരിൻറെ താത്പര്യം അവഗണിച്ചുകൊണ്ട് രാജ്യത്തെ രണ്ടായി വിഭജിക്കാനാണ് അമേരിക്ക നിർദ്ദേശിച്ചത്. യുദ്ധാനന്തരം നടന്ന യാൾട്ട കോൺഫറൻസിൽ വച്ച് മുപ്പത്തിയെട്ടാം സമാന്തര രേഖ (38th Parallel) നിർണ്ണയിച്ച് കൊറിയയെ തെക്കും വടക്കുമായി വിഭജിക്കാൻ തീരുമാനിച്ചു. അങ്ങനെ അമേരിക്കൻ നിയന്ത്രണത്തിലുള്ള ദക്ഷിണ കൊറിയയും സോവിയറ്റ് യൂണിയൻറെ നിയന്ത്രണത്തിലുള്ള കമ്മ്യൂണിസ്റ്റ് റിപ്പബ്ലിക്കായി ഉത്തര കൊറിയയും നിലവിൽ വന്നു.
ഇ.പി. കൃഷ്ണൻ നമ്പ്യാർ
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു '''ഇ.പി. കൃഷ്ണൻ നമ്പ്യാർ''' (ജീവിതകാലം: 26 ഒക്ടോബർ 1920 - 27 ജനുവരി 1987). ഇരിക്കൂർ നിയമസഭാമണ്ഡലത്തിൽ നിന്നും സി.പി.ഐ.എം. സ്ഥാനാർഥിയായി വിജയിച്ചാണ് മൂന്നാം കേരളനിയമസഭയിൽ അംഗമായത്. 1920 ഒക്ടോബർ 26ന് ജനിച്ചു, ഇദ്ദേഹത്തിന് രണ്ട് മകനും ഒരു മകളുമാണുണ്ടായിരുന്നത്. ഒരു അധ്യാപകൻ കൂടിയായിരുന്ന അദ്ദേഹം പലപ്പോഴായി ഒളിവിലും മൂന്ന് വർഷം തടവിലും കഴിഞ്ഞിട്ടുണ്ട്.
അവലംബം
വർഗ്ഗം:1920-ൽ ജനിച്ചവർ വർഗ്ഗം:ഒക്ടോബർ 26-ന് ജനിച്ചവർ വർഗ്ഗം:1987-ൽ മരിച്ചവർ വർഗ്ഗം:ജനുവരി 27-ന് മരിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ വർഗ്ഗം:മൂന്നാം കേരള നിയമസഭാംഗങ്ങൾ
അമൽ അയൂച്ച്
ജീവചരിത്രം
1966-ൽ കാസബ്ലാങ്കയിൽ ജനിച്ച അമൽ അയൂച്ച് ഹൈസ്കൂളിൽ സ്റ്റേജിൽ അവതരിപ്പിച്ചുകൊണ്ട് ചെറുപ്പം മുതലേ അഭിനയത്തിൽ താൽപ്പര്യം പ്രകടിപ്പിച്ചു. അവർക്ക് 18 വയസ്സുള്ളപ്പോൾ, അവർ ഒരു ഫാർമസിസ്റ്റാകാൻ പഠിച്ച് മോണ്ട്പെല്ലിയറിൽ എത്തി. യൂണിവേഴ്‌സിറ്റിയിലായിരിക്കെ, 1987-ൽ ഫ്രഞ്ച് സാഹിത്യ വിഭാഗവുമായി ബന്ധപ്പെട്ട ഒരു നാടകസംഘത്തിൽ ചേർന്നു.
Les Amis d'hier (1998) എന്ന സിനിമയിൽ തനിക്ക് ഒരു പ്രധാന പങ്ക് നൽകിയ മറ്റൊരു ഫാർമസിസ്റ്റായ ഹസ്സൻ ബെൻജെല്ലൂണിന് നന്ദി പറഞ്ഞുകൊണ്ടാണ് അവർ തന്റെ സിനിമാ ജീവിതം ആരംഭിച്ചത്. താമസിയാതെ, റാച്ചിദ് എൽ ഔലിക്കൊപ്പം ഡെസ്റ്റിൻ ഡി ഫെമ്മിൽ അഭിനയിക്കാൻ ഹക്കിം നൗറി അവരെ ക്ഷണിച്ചു. മനസ്സിലാക്കാൻ ബുദ്ധിമുട്ടുള്ള ഒരു ഭർത്താവിന് കീഴടങ്ങാൻ വിസമ്മതിക്കുന്ന ഒരു സ്ത്രീയുടെ വേഷം അവർ സിനിമയുടെ വിജയത്തിന് സംഭാവന നൽകി.
1999-ൽ, തന്റെ കസിൻ നബീൽ അയൂച്ച് സംവിധാനം ചെയ്ത അലി സാവോയിൽ സദാചാരമില്ലാത്ത ഒരു സ്ത്രീയായി അഭിനയിക്കാൻ അവർ സമ്മതിച്ചു. ഫരീദ ബെൽയാസിദിന്റെ കാസബ്ലാങ്ക, കാസബ്ലാങ്ക (2002), ചാസൻ ബെൻജെല്ലൂണിന്റെ ലെസ് ലെവ്രെസ് ഡു സൈലൻസ് (2001), എന്നിവയിലും സമാനമായ വേഷങ്ങൾ തുടർന്നു. യൂനസ് മെഗ്രിയുമായി അടുപ്പമുള്ള രംഗങ്ങളിൽ ബുദ്ധിമുട്ടുള്ള ഒരു വേഷം കൈകാര്യം ചെയ്യാൻ അവളെ അനുവദിച്ചുകൊണ്ട് ഡ്രിസ് ചൗക്കയുടെ ലെ ജെയു ഡി എൽ'അമോർ (2006) എന്ന സിനിമയിൽ അഭിനയിച്ചു. ലെസ് ആഞ്ചസ് ഡി സാത്താൻ (2007) ഉൾപ്പെടെയുള്ള മറ്റ് വിജയ ചിത്രങ്ങളിലും അവർ അഭിനയിച്ചിട്ടുണ്ട്.
നബീൽ ലാഹ്ലോ സംവിധാനം ചെയ്ത Les années de l'exil (2001), Tabite or not Tabite (2004) എന്നീ രണ്ട് ചിത്രങ്ങളിൽ അവർ അഭിനയിച്ചു. വേദിയിൽ അഭിനയിക്കാൻ അവളെ പ്രോത്സാഹിപ്പിച്ചതും ലാഹ്ലൗ ആയിരുന്നു. ഒഫീലി n’est pas Morte, Les Tortues, Antigone, En Attendant Godot എന്നിവയുൾപ്പെടെയുള്ള തന്റെ നാടക നിർമ്മാണങ്ങളിൽ പ്രത്യക്ഷപ്പെടാൻ അവളെ ക്ഷണിച്ചു.
അവലംബം
വർഗ്ഗം:1966-ൽ ജനിച്ചവർ വർഗ്ഗം:മൊറോക്കൻ ചലച്ചിത്രനടിമാർ
മർഡാന്നിയ
ഏകബീജപത്ര സസ്യങ്ങളിലുള്ള കൊമ്മെലിനേസീ കുടുംബത്തിലെ ഒരു ജനുസാണ് മർഡാന്നിയ (Murdannia). ഈ കുടുംബത്തിൽ ഏകവർഷികളും ബഹുവർഷികളും കാണപ്പെടുന്നുണ്ട്. കൊമ്മെലിനേസീ കുടുംബത്തിലെ ഏറ്റവും കൂടുതൽ അംഗങ്ങളുള്ള ജനുസ്സാണിത്. കുടുംബത്തിലെ മറ്റ് വർഗ്ഗങ്ങളിൽ നിന്ന് അവയുടെ മൂന്നു ഇതളുകളുളള കുന്തമുനയുടെ ആകൃതിയിലുളള ആന്ത്രോയിഡുകൾ ഈ ജീനസിനെ വളരെയെളുപ്പത്തിൽ തിരിച്ചറിയാൻ കഴിയുന്നു. മർഡാന്നിയ കീസക്, എം. നുഡിഫ്ലോറ, എം. സ്പിറാറ്റാ എന്നീ മൂന്ന് ഇനങ്ങൾ അമേരിക്കൻ ഐക്യനാടുകളിൽ സ്വദേശീയമായിത്തീർന്നിട്ടുണ്ട്.
അവലംബം
വർഗ്ഗം:സപുഷ്പികൾ വർഗ്ഗം:സസ്യജനുസുകൾ വർഗ്ഗം:പുഷ്പങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഏകബീജപത്ര സസ്യങ്ങൾ
റൊജാവ
സിറിയൻ ആഭ്യന്തരയുദ്ധത്തിന്റെ പാശ്ചാത്തലത്തിൽ ഉത്തര സിറിയയിൽ രൂപം കൊണ്ട ഒരു സ്വതന്ത്ര കമ്യൂണിസ്റ്റ് രാജ്യമാണ് റൊജാവാ. ഈ രാജ്യത്തിന്റെ രൂപീകരണത്തിന് വഴി തെളിച്ച സായുധ സമരത്തെ റൊജാവാ വിപ്ലവം എന്ന് വിളിക്കുന്നു.
അവലംബം
വർഗ്ഗം:സിറിയ വർഗ്ഗം:കുർദിസ്ഥാൻ വർഗ്ഗം:മദ്ധ്യപൂർവേഷ്യ വർഗ്ഗം:പൂർവ്വേഷ്യ വർഗ്ഗം:റൊജാവ
ചുഴലിക്കാറ്റ്
ബാഹ്യ ലിങ്കുകൾ
വർഗ്ഗം:പ്രകൃതിക്ഷോഭങ്ങൾ
മൊട്ടാമ്പുളി
നൈറ്റ്ഷേഡ് കുടുംബത്തിലെ അംഗമായ സോളനേസിയിൽ പെടുന്ന ഒരു നിവർന്നുനിൽക്കുന്ന ഔഷധസസ്യമാണ് മൊട്ടാമ്പുളി ഇംഗ്ലിഷ്: Mottampuli ശാസ്ത്രീയ നാനം: ഫിസാലിസ് അംഗുലാറ്റ (Physalis angulata) ഇതിന്റെ ഇലകൾ കടും പച്ചയും ഏകദേശം ഓവൽ ആകൃതിയുള്ളതും ആണ്, പലപ്പോഴും അരികിൽ പല്ലിന്റെ രൂപമുണ്ട്. പൂക്കൾ അഞ്ച് വശങ്ങളുള്ളതും ഇളം മഞ്ഞയുമാണ്; മഞ്ഞ-ഓറഞ്ച് പഴങ്ങൾ ഒരു ബലൂൺ പോലെയുള്ള കുടത്തിനുള്ളിൽ വിരിയുന്നു. ഇതിന്റെ ജന്മദേശം അമേരിക്കയാണ്, എന്നാൽ ഇപ്പോൾ ലോകമെമ്പാടുമുള്ള ഉഷ്ണമേഖലാ, ഉഷ്ണമേഖലാ പ്രദേശങ്ങളിൽ വ്യാപകമായി വിതരണം ചെയ്യപ്പെടുകയും പ്രകൃതിവൽക്കരിക്കുകയും ചെയ്യുന്നു.
അസംസ്കൃതവും വേവിച്ചതും ജാം ചെയ്തതും മറ്റും കഴിക്കാവുന്ന ഭക്ഷ്യയോഗ്യമായ ഉത്പന്നങ്ങൾ ഇതിൽ നിന്ന് ഉത്പാദിപ്പിക്കുന്നുണ്ട്. എന്നിരുന്നാലും, ചെടിയുടെ മറ്റെല്ലാ ഭാഗങ്ങളും വിഷമാണ്. ഗ്രാൻ ചാക്കോയുടെ തോബ-പിലാഗ എന്ന ഗോത്രക്കാർ പരമ്പരാഗതമായി ഇതിന്റെ പാകമായ പഴങ്ങൾ അങ്ങനെ തന്നെ കഴിക്കാറുണ്ട്.
ഹൈപ്പർ ലൂപ്പ്
നിരവിധി സയൻസ് ഫിക്ഷനുകളിൽ കേട്ടിട്ടുള്ള യാത്രാ സംവിധാനത്തിന്റെ യാഥാർഥ്യമാകുന്ന രൂപമാണ് ഹൈപ്പർലൂപ്പ്. ഈ ആശയം കൊണ്ടുവന്നത് ടെസ്ലയുടെ തലപ്പത്തുള്ള എലോൺ മസ്ക് ആണ്. ടെസ്‌ല, സ്‌പേസ് എക്‌സ് എന്നിവയിൽ നിന്നുള്ള സംയുക്ത സംഘം പുറത്തിറക്കിയ ഓപ്പൺ സോഴ്‌സ് വാക്‌ട്രെയിൻ രൂപകൽപ്പനയെ വിവരിക്കാൻ ഉപയോഗിക്കുന്ന യാത്രക്കാരുടെയും ചരക്കുഗതാഗതത്തിന്റെയും ഒരു നിർദ്ദിഷ്ട രീതിയാണ് ഹൈപ്പർലൂപ്പ്. കുറഞ്ഞ വായു മർദ്ദമുള്ള ട്യൂബുകളാൽ സീൽ‌ ചെയ്യപ്പെട്ട ട്യൂബ് അല്ലെങ്കിൽ സിസ്റ്റമാണ് ഹൈപ്പർ‌ലൂപ്പ്, അതിലൂടെ ഒരു പോഡ് വഴി വായു പ്രതിരോധം അല്ലെങ്കിൽ ഘർഷണം കൂടാതെ വളരെ ദൂരം സഞ്ചരിക്കാം.
വേഗം കൊണ്ട് അത്ഭുതം സൃഷ്ടിക്കുന്ന ഹൈപ്പർ ലൂപ്പ് എന്ന ക്യാപ്‌സ്യൂൾ ട്രെയിൻ ഇപ്പോൾ ലോകത്തു യാഥാർഥ്യമാകാൻ പോകുന്നത് മനുഷ്യന്റെ സമയക്കുറവിനെ ചിലപ്പോൾ ആസ്ഥാനത്താനത്താക്കിയേക്കാം. പദ്ധതി യാഥാർഥ്യമായാൽ അമേരിക്കയിലെ ലോസ് ഏഞ്ചൽസിൽ നിന്നും സാൻഫ്രാൻസിസ്‌കോയിലെത്താന്നുള്ള 610 കിലോമീറ്ററിന് വെറും 30 മിനുറ്റ് മതിയാകും. അതായത് മണിക്കൂറിൽ 1200 കിലോമീറ്റർ വേഗതയിൽ നമുക്ക് ലക്ഷ്യ സ്ഥാനത്തു എത്തിച്ചേരാനാകും. ഇതേ ടെക്‌നോളജിയാണ് ദുബായിയും ലോകത്തിനു മുന്നിൽ സമർപ്പിക്കാൻ ഒരുങ്ങുന്നത്. അബുദാബിയിൽ നിന്നും ദുബായിലെത്താൻ ഏകദേശം 150 കിലോമീറ്ററിലധികം ദൂരമുണ്ട്. നിലവിലെ റോഡിലെ തിരക്കിനിടയിൽ ദുബായിലെത്താൻ ഒന്നര മണിക്കൂറെങ്കിലുമെടുക്കുമെന്നാണ് കണക്കുകൾ. എന്നാൽ 2021 ആകുന്നതോടെ അബുദാബിയിൽ നിന്നും ദുബായിലെത്താൻ 10 മിനിറ്റിൽ താഴെ മതിയാകുമെന്നാണ് കണക്കാക്കുന്നത്. ഹൈപ്പർ ലൂപ്പ് എന്ന ഭാവിയുടെ യാത്രാ വാഹനമാണ് ഇതു സാധ്യമാക്കുക.
വൈദ്യുത കാന്തിക തരംഗങ്ങളുടെ ശക്തിയിൽ പ്രവർത്തിക്കുന്ന കാറിന്റെ വലിപ്പമുള്ള വാഹനമാണ് ഹൈപ്പർലൂപ്പ്. ഹൈപ്പർലൂപ്പിന് മണിക്കൂറിൽ 1200 കിലോമീറ്റർ ദൂരം വരെ സഞ്ചരിക്കാൻ കഴിയുമെന്നാണ് കണക്കാക്കുന്നത്. വാഹനത്തിന്റെ വിജയകരമായ ആദ്യ പരീക്ഷണം ഏതാനും മാസങ്ങൾക്കു മുൻപ് അമേരിക്കയിൽ നടന്നു കഴിഞ്ഞു.
ഹൈപ്പർ ലൂപ്പിന്റെ പിറവി
2013ൽ സ്‌പേസ് എക്‌സ്, ടെസ്‌ല മോട്ടോഴ്‌സ് തുടങ്ങിയ കമ്പനികളുടെ സ്ഥാപകനായ ഇലൺ മസ്‌ക് എന്ന അമേരിക്കൻ കോടീശ്വരനാണ് ഹൈപ്പർ ലൂപ്പ് പദ്ധതി ആദ്യമായി അവതരിപ്പിക്കുന്നത്. വിമാനത്തേക്കാൾ ഇരട്ടിയിലേറെ വേഗവും കുറഞ്ഞ യാത്രാനിർമ്മാണ ചെലവും ഉയർന്ന അതി സുരക്ഷയുമാണ് ഇലൺ മസ്‌ക് അവതരിപ്പിച്ച ഹൈപ്പർലൂപ്പിന്റെ പ്രത്യേകത.
അമേരിക്കയിലാണ് മാത്രമല്ല ഹൈപ്പർ ലൂപ്പ് എന്ന പദ്ധതിയെക്കുറിച്ച് ചർച്ചകൾ ആദ്യമായി നടന്നതെങ്കിലും ഏറെ താമസിയാതെ തന്നെ പശ്ചിമേഷ്യൻ രാജ്യങ്ങളിലും യൂറോപ്പിലുമെല്ലാം ഹൈപ്പർലൂപ്പ് ചർച്ചാവിഷയമായി മാറുകയായിരുന്നു. ഹൈപ്പർലൂപ്പ് ട്രാൻസ്‌പോർട്ടേഷൻ ടെക്‌നോളജീസ് എന്ന കമ്പനിക്ക് നിലവിൽ 21 രാജ്യങ്ങളിലായി 350 ജീവനക്കാരുണ്ട്.
കാരായി കൃഷ്ണൻ ഗുരുക്കൾ
കാരായി കൃഷ്ണൻ ഗുരുക്കൾ (1855-1887) വടക്കേ മലബാറിൽ ചിറയ്ക്കുൽത്താലൂക്കിൽ കണ്ണൂരിലെ ഒതയോത്തുവീട്ടിൽ എന്ന തീയ്യർ കുടുംബത്തിൽ കന്നിമാസത്തിൽ ജനിച്ചു, കേരള സാഹിത്യത്തിലെ പ്രമുക വ്യക്തികളുടെ ഇടയിൽ പ്രശസ്തനായിരുന്ന ഒരു മലയാള ഭാഷാ പണ്ഡിതൻ ആയിരുന്നു. വ്യാകരണം, കവി, സംസ്കൃത പരിജ്ഞാതാവ് എന്നി നിലയിൽ വ്യക്തി മുദ്ര പതിപ്പിച്ച പ്രഗത്ഭനായിരുന്നു. അസാമാന്യമായ സഹ്ൃദയത്വത്താലും ആശ്ചര്യജനകമായ വാസനയാലും അനുഗൃഹീതനായിരുന്മവെങ്കിലും, കഠിനമായ ത്വഗ്രോഗപീഡ നിമിത്തത്തിൽ അധിക കാലം ജീവിച്ചില്ല ചരമഗതിയെ പ്രാപിച്ചു. അദ്ദേഹത്തിൻെറ വാങ്ജുയങ്ങഠം എല്ലാംതന്നെ അമൂതനിഷ്യന്ദികളാകുന്നു.
കൃതികഠം:__1 രുക്മിണീപരിണയം മണിപ്രവാളം, 2 രാമായണം മണിപ്രവാളം, 3 ആദിതൃഹൃദയം__90 ഗ്ര്രോകങ്ങഠം, 4 ലക്ഷണാപരി ണയം ഓട്ടൻതുള്ളൽ, 5 അലങ്കാരത്തിൽ നായകപ്രകരണത്തിനു ഭദ്രാ ഖ്യാനും എന്ന ഭാഷാവ്യാഖ്യാനം, 6 കുചേലക്ട്ല്ലീയം യമകകാവ്യം ഇവയാണു" കൃഷ്ണൻ ഗുരുക്കളുടെ പ്രധാനകൃതികൾ.
അവലംബം
വർഗ്ഗം:മലയാളഭാഷാശാസ്ത്രവിദഗ്ദ്ധർ വർഗ്ഗം:1855-ൽ ജനിച്ചവർ വർഗ്ഗം:1887-ൽ മരിച്ചവർ
മാർട്ടിന ഹിൻഗിസ്‌
thumb|280px| മാർട്ടിന ഹിൻഗിസ്‌ ഒരു കളിക്കിടെ
1997 മുതൽ ഇരുനൂറിലധികം ആഴ്ചകൾ ലോക ഒന്നാം നമ്പർ സ്ഥാനത്തുണ്ടായിരുന്ന ഒരു ടെന്നീസ് കളിക്കാരിയാണ് മാർട്ടിന ഹിൻഗിസ്‌. സ്വിറ്റ്സർലാന്റിൽ 1980 സെപ്റ്റംബർ 30-നു ജനിച്ച അവർ 1994-ൽ പ്രൊഫഷണൽ ടെന്നിസിൽ അരങ്ങേറി. 1997-ൽ പതിനാറു വയസ്സിൽ ആസ്ട്രേലിയൻ ഓപ്പൺ വ്യക്തിഗത കിരീടം നേടിക്കൊണ്ട് പ്രശസ്തയായി. അതേ വർഷം ടെന്നീസ് റാങ്കിങ്ങിൽ ഒന്നാംസ്ഥാനത്തെത്തുന്ന ലോകത്തെ ഏറ്റവും പ്രായം കുറഞ്ഞ വനിത എന്ന ബഹുമതിയും കരസ്ഥമാക്കി. ആസ്ട്രേലിയൻ ഓപ്പണു പുറമേ 1997-ലെ വിംബിൾഡൺ, യു.എസ്. ഓപ്പൺ കിരീടങ്ങൾ നേടുകയും ഫ്രഞ്ച് ഓപ്പണിൽ രണ്ടാം സ്ഥാനത്തെത്തുകയും ചെയ്തു. അടുത്ത രണ്ടു വര്ഷം വിംബിൾഡൺ കിരീടം നില നിർത്തിയ ഹിൻഗിസ്‌ പിന്നീട് പരിക്ക് കാരണം സജീവ ടെന്നിസിൽ നിന്നും പിൻമാറി. 2006-ൽ കളിക്കളത്തിലേക്ക് തിരിച്ചെത്തി റാങ്കിങ്ങിൽ ആറാം സ്ഥാനം വരെ എത്തിയെങ്കിലും പ്രമുഖ വ്യക്തിഗത കിരീടങ്ങളൊന്നും നേടാനായില്ല. ഡബിൾസ്, മിക്സഡ്‌ ഡബിൾസ് കളികളിലും പങ്കെടുത്തിരുന്ന ഹിൻഗിസ്‌ 2007-ൽ വിരമിച്ചു. ആകെക്കൂടി 15 ഗ്രാൻഡ്‌ സ്ലാം കിരീടങ്ങൾ നേടിയ ഹിൻഗിസ് 2013-ൽ ഇന്റർനാഷണൽ ടെന്നീസ് ഫെഡറേഷൻറെ ഏറ്റവും ഉന്നത ബഹുമതിയായ ഇന്റർനാഷണൽ ടെന്നീസ് ഹാൾ ഓഫ് ഫെയിം നൽകി ആദരിക്കപ്പെട്ടു.
അവലംബം
വർഗ്ഗം:ടെന്നീസ് കളിക്കാർ വർഗ്ഗം:ജീവചരിത്രം വർഗ്ഗം:വനിതാ ടെന്നീസ് കളിക്കാർ വർഗ്ഗം:ലോക 1-ആം നമ്പർ ടെന്നീസ് കളിക്കാർ വർഗ്ഗം:വിംബിൾഡൺ ചാമ്പ്യന്മാർ വർഗ്ഗം:1980-ൽ ജനിച്ചവർ
മരം (നോവൽ)
മലയാളസാഹിത്യത്തിലെ പ്രമുഖ എഴുത്തുകാരൻ എൻ. പി. മുഹമ്മദിന്റെ നോവലാണ് മരം. മലബാറിലെ മുസ്ലിം സമുദായത്തിലെ സ്ത്രീകളുടെ ജീവിതമാണ് ഇതിൽ പറയുന്നത്. കല്ലായി പുഴയുടെ താരമാണ് കഥാപശ്ചാത്തലം. 1968ലാണ് ഈ നോവൽ ആദ്യമായി പ്രസിദ്ധീകരിച്ചത്.
കഥാസാരം
രണ്ടാംലോക മഹായുദ്ധകാലത് പട്ടാളത്തിൽ ചേർന്ന് കാണാതായ ഇബ്രായിയുടെ ഭാര്യ ആമിനയെ അവളുടെ എതിർപ്പ് വകവെക്കാതെ ഖാദർ എന്ന പ്രമാണി പുനർവിവാഹം ചെയ്യുന്നു. നാട്ടിൽ തിരിച്ചെത്തുന്ന ഇബ്രായിയും ഖാദർ മുതലാളിയും ആമിനക്ക് വേണ്ടി തർക്കത്തിൽ ഏർപ്പെടുന്നു. പണവും സ്വാധീനവും ഉപയോഗിച്ചു തന്നെ തകർക്കാൻ ശ്രമിക്കുന്ന ഖാദർ മുതലാളിയെ കബളിപ്പിച്ച്, സുഹൃത്തുക്കളുടെ സഹായത്തോടെ ഇബ്രായി ആമിനയെയും കൊണ്ട് നാട് വിടുന്നു
കഥാപാത്രങ്ങൾ
മരം എന്ന പേരിൽ ഇത് സിനിമയാക്കിയിട്ടുണ്ട്.
അവലംബങ്ങൾ
വർഗ്ഗം:എൻ. പി. മുഹമ്മദിന്റെ നോവലുകൾ
ദി നിക്സി ഓഫ് ദ മിൽ-പോണ്ട്
ഒരു ജർമ്മൻ യക്ഷിക്കഥയാണ് "ദി നിക്സി ഓഫ് ദ മിൽ-പോണ്ട്". അത് ഒരു നിക്സ് (വാട്ടർ സ്പിരിറ്റ്) പിടികൂടിയ ഒരാളുടെയും അവനെ രക്ഷിക്കാനുള്ള ഭാര്യയുടെ ശ്രമങ്ങളുടെയും കഥയാണ്. ഗ്രിം സഹോദരന്മാർ അവരുടെ ഗ്രിംസ് ഫെയറി ടെയിൽസിൽ (1857) കഥ നമ്പർ 181 ആയി ഈ കഥ ശേഖരിച്ചു. കഥ ശേഖരിക്കുമ്പോൾ അത് അപ്പർ ലുസാഷ്യയിൽ നിലവിലുണ്ടായിരുന്നുവെന്ന് വാല്യത്തിലെ ഒരു കുറിപ്പ് സൂചിപ്പിച്ചു. ആൻഡ്രൂ ലാങ് ദി യെല്ലോ ഫെയറി ബുക്കിൽ ഒരു പതിപ്പ് ഉൾപ്പെടുത്തി. തന്റെ ഉറവിടം ഹെർമൻ ക്ലെറ്റ്‌കെയെ ഉദ്ധരിച്ച് അതിന് ദി നിക്സി എന്ന് പേരിട്ടു.
ആർനെ-തോംസൺ ടൈപ്പ് 316, "ദി നിക്സ് ഓഫ് ദ മിൽ-പോണ്ട്" എന്നാണ് ഇതിനെ തരംതിരിച്ചിരിക്കുന്നത്. "Supernatural Adversaries" എന്ന വലിയ വിഭാഗത്തിൽ പെടുന്ന ഈ യക്ഷിക്കഥ തരം, ഒരു നായകന്റെ മാതാപിതാക്കൾക്ക് അവരുടെ കുട്ടിക്ക് പകരമായി സമ്പത്തോ സമ്മാനങ്ങളോ വാഗ്ദാനം ചെയ്യുന്നതാണ് ഇതിന്റെ സവിശേഷത. വടക്കൻ യൂറോപ്പിൽ ഈ കഥാരീതി ഏറ്റവും സാധാരണമാണ്. ചില വകഭേദങ്ങൾ സ്കോട്ട്ലൻഡിൽ രേഖപ്പെടുത്തിയിട്ടുണ്ട്.
സംഗ്രഹം
ഒരു പാവപ്പെട്ട മില്ലറും ഭാര്യയും അവരുടെ ഉപജീവനമാർഗമായ മില്ല് നഷ്ടപ്പെടുമെന്ന ഭീഷണിയിലാണ്. ഒരു ദിവസം മിൽ കുളത്തിലൂടെ കടന്നുപോകുമ്പോൾ, നിക്സി എന്നറിയപ്പെടുന്ന മനോഹരമായ ഒരു ജലാത്മാവ് വെള്ളത്തിൽ നിന്ന് ഉയർന്ന് മില്ലറെ പേര് ചൊല്ലി വിളിക്കുന്നു. തുടക്കത്തിൽ ഭയപ്പെടുത്തിയ മില്ലർ ഒടുവിൽ തന്റെ സാമ്പത്തിക പ്രശ്‌നങ്ങളെക്കുറിച്ച് നിക്‌സിയോട് തുറന്നുപറയുന്നു. അന്ന് രാവിലെ അവന്റെ വീട്ടിൽ ജനിച്ചതിന് പകരമായി നിക്സി അവന് സമ്പത്ത് വാഗ്ദാനം ചെയ്യുന്നു. ഒരു ചെറിയ നായ്ക്കുട്ടിയെയോ പൂച്ചക്കുട്ടിയെയോ പോലുള്ള വളർത്തുമൃഗങ്ങളെ നഷ്ടപ്പെടാനുള്ള സാധ്യത മാത്രമേ തനിക്കുണ്ടായിരുന്നുള്ളൂവെന്നും അതിനാൽ കരാറിന് സമ്മതിക്കുന്നുവെന്നും മില്ലർ അനുമാനിക്കുന്നു.
പുറംകണ്ണികൾ
വർഗ്ഗം:ഗ്രിംമ്സ് നാടോടിക്കഥകൾ
സുഷമാ സ്വരാജ്
ഒരു ഇന്ത്യൻ രാഷ്ട്രീയ പ്രവർത്തകയും മുൻ സുപ്രീം കോടതി അഭിഭാഷകയും ഭാരതീയ ജനതാ പാർട്ടിയുടെ മുതിർന്ന നേതാവുമായിരുന്നു സുഷമാ സ്വരാജ് (सुषमा स्वराज (ജനനം: 14 ഫെബ്രുവരി 1953 - മരണം: 6 ഓഗസ്റ്റ് 2019). 2014 മെയ് 26 മുതൽ 2019 മെയ് 30 വരെ ഇന്ത്യയുടെ വിദേശകാര്യ മന്ത്രിയായി സേവനമനുഷ്ഠിച്ചിട്ടുണ്ട്. ഇന്ദിരാഗാന്ധിക്ക് ശേഷം രണ്ടാമതായി ഈ സ്ഥാനം വഹിച്ച വനിതയാണ് സുഷമ. ലോക സഭയിലെ വളരെ മുതിർന്ന നേതാവുകൂടിയായ ഇവർ പത്ത് തിരഞ്ഞെടുപ്പുകളിൽ മത്സരിച്ചിട്ടുണ്ട്. ഡെൽഹിയുടെ ആദ്യ വനിതാമുഖ്യമന്ത്രി എന്ന ബഹുമതിയും സുഷമാ സ്വരാജിനുള്ളതാണ് (12 ഒക്ടോബർ 1998 മുതൽ  3 ഡിസംബർ 1998) .  ഹരിയാന നിയമസഭ കണ്ട ഏറ്റവും പ്രായം കുറഞ്ഞ മന്ത്രി എന്ന സ്ഥാനവും സുഷമാ സ്വരാജിനുള്ളതാണ് . 1977 ൽ ഇവർ ഹരിയാന നിയമസഭയിൽ, ദേവിലാലിന്റെ നേതൃത്വത്തിലുള്ള മന്ത്രിസഭയിൽ തൊഴിൽ വകുപ്പ് മന്ത്രിയായി സത്യപ്രതിജ്ഞ ചെയ്യുമ്പോൾ കേവലം 25 വയസ്സായിരുന്നു പ്രായം. ഇന്ത്യയിലെ ഏതെങ്കിലും ഒരു രാഷ്ട്രീയപാർട്ടിയുടെ വക്താവാകുന്ന ആദ്യ വനിതയും സുഷമയാണ്.
ആദ്യകാല ജീവിതം
ഹരിയാനയിലുള്ള പാൽവാൽ എന്ന സ്ഥലത്താണ് സുഷമാ സ്വരാജ് ജനിച്ചത്. അച്ഛൻ ഹർദേവ് ശർമ്മ അറിയപ്പെടുന്ന ഒരു ആർ.എസ്.എസ് പ്രവർത്തകനായിരുന്നു. കുട്ടിക്കാലത്തു തന്നെ അസാമാന്യ ഓർമ്മശക്തി പ്രകടിപ്പിച്ചിരുന്നു സുഷമ. സംസ്കൃതവും, രാഷ്ട്രശാസ്ത്രവും ഐഛിക വിഷയമായെടുത്ത് അവർ ബിരുദം കരസ്ഥമാക്കി. പഞ്ചാബ് സർവ്വകലാശാലയിൽ നിന്നും നിയമബിരുദം നേടിയശേഷം സുപ്രീംകോടതിയിൽ വക്കീൽ ആയി ജോലി നോക്കാൻ തുടങ്ങി. 1970 ൽ അഖില ഭാരതീയ വിദ്യാർത്ഥി പരിഷത്ത് എന്ന വിദ്യാർത്ഥി സംഘടനയിലൂടെയാണ് സുഷമ രാഷ്ട്രീയത്തിലേക്ക് കാൽവെക്കുന്നത്. വിദ്യാർത്ഥി ജീവിതത്തിൽ തന്നെ സുഷമ അറിയപ്പെടുന്ന ഒരു പ്രസംഗക ആയിരുന്നു.
രാഷ്ട്രീയ ജീവിതം
വിദ്യാർത്ഥി രാഷ്ട്രീയത്തിൽ നിന്നും സുഷമ ദേശീയ രാഷ്ട്രീയത്തിലേക്ക് ഉയർന്നു. 1975 ലെ അടിയന്തരാവസ്ഥക്കെതിരേ ശക്തമായ പ്രചാരണം നടത്തി. 1977 മുതൽ 1982 വരേയും, 1987 മുതൽ 90 വരേയും ഹരിയാന നിയമസഭയിൽ അംഗമായിരുന്നു. ഹരിയാനയിൽ ബി.ജെ.പി-ലോക്ദൾ സഖ്യത്തിലൂടെ അധികാരത്തിൽ വന്ന മന്ത്രിസഭയിൽ സുഷമാസ്വരാജ് വിദ്യാഭ്യാസ മന്ത്രിയായിരുന്നു. ദേവിലാൽ ആയിരുന്നു മുഖ്യമന്ത്രി. വളരെ ചുരുങ്ങിയ കാലത്തിനുള്ളിൽ തന്നെ അവരുടെ നേതൃത്വപാടവം, ബി.ജെ.പിയുടെ സംസ്ഥാന പ്രസിഡന്റ് എന്ന സ്ഥാനത്തേക്ക് സുഷമയെ ഉയർത്തി. പാകിസ്താനിൽ നിന്നുള്ള ബാലന് ഇന്ത്യയിൽ ചികിത്സ ലഭ്യമാക്കിയത് വിവിധ മേഖലകളിൽ നിന്നുള്ള പ്രശംസ പിടിച്ചു പറ്റാൻ ഇടയാക്കി.
ലോകസഭാ അംഗം
1990 ഏപ്രിലിൽ സുഷമാ സ്വരാജ് രാജ്യസഭയിലേക്ക് തിരഞ്ഞെടുക്കപ്പെട്ടു. 1990 മുതൽ 1996 വരെയുള്ള കാലഘട്ടത്തിലേക്കായിരുന്നു ഇത്. 1996 ൽ പതിനൊന്നാം ലോകസഭയിലേക്ക് ദക്ഷിണ ഡെൽഹിയിൽ നിന്നും തിരഞ്ഞെടുക്കപ്പെട്ടു. കോൺഗ്രസ്സിലെ പ്രബലനായിരുന്ന കപിൽ സിബലിനേയായിരുന്നു അന്ന് സുഷമ പരാജയപ്പെടുത്തിയത്. 114006 വോട്ടുകളുടെ വ്യത്യാസത്തിനായിരുന്നു ലോകസഭയിലേക്കുള്ള സുഷമയുടെ കന്നി വിജയം. 13 ദിവസം മാത്രം ആയുസ്സുണ്ടായിരുന്ന ആ മന്ത്രിസഭയിൽ സുഷമ, ഇൻഫർമേഷൻ ആന്റ് ബ്രോഡ്കാസ്റ്റിംഗ് വകുപ്പ് മന്ത്രിയായിരുന്നു. തുടർന്നു നടന്ന തിരഞ്ഞെടുപ്പിൽ സുഷമ വീണ്ടും അതേ മണ്ഡലത്തിൽ നിന്നും 12-ആം ലോകസഭയിലേക്കു തിരിച്ചെത്തി. ഇന്ത്യൻ നാഷണൽ കോൺഗ്രസ്സിലെ അജയ് മാക്കനെയാണ് 116713 വോട്ടുകളുടെ ഭൂരിപക്ഷത്തിൽ സുഷമ പരാജയപ്പെടുത്തിയത്. വാജ്പേയി മന്ത്രി സഭയിൽ വീണ്ടും ഇൻഫർമേഷൻ ആന്റ് ബ്രോഡ്കാസ്റ്റിംഗ് വകുപ്പിന്റെ നേതൃത്വം ഏറ്റെടുത്തു. ഇത്തവണ ടെലികമ്മ്യൂണിക്കേഷൻ വകുപ്പിന്റെ അധിക ചുമതല കൂടിയുണ്ടായിരുന്നു.
ഡെൽഹി മുഖ്യമന്ത്രി
1998 ൽ കേന്ദ്രമന്ത്രിസഭയിൽ നിന്നും രാജിവെച്ച് അവർ ഡെൽഹി നിയമസഭയിലേക്കു മത്സരിച്ചു. ഡെൽഹിയിലെ ഹൗസ് ഖാസ് മണ്ഡലത്തിൽ കോൺഗ്രസ്സിന്റെ പ്രൊഫസർ കിരൺ വാലിയെ ആണ് സുഷമ പരാജയപ്പെടുത്തിയത്. സുഷമസ്വരാജ് ഡെൽഹിയുടെ ആദ്യത്തെ വനിതാ മുഖ്യമന്ത്രിയായി ചുമതലയേറ്റു.
സോണിയാ ഗാന്ധിക്കെതിരേ മത്സരം
1999 ൽ കർണ്ണാടകയിലെ ബെല്ലാരിയിൽ നിന്നും കോൺഗ്രസ്സിന്റെ സോണിയാ ഗാന്ധിക്കെതിരേ മത്സരിക്കാൻ പാർട്ടി സുഷമാ സ്വരാജിനോടാവശ്യപ്പെട്ടു. പാരമ്പര്യമായി കോൺഗ്രസ്സിനെ മാത്രം തുണയ്ക്കുന്ന ഒരു മണ്ഡലമാണ് ബെല്ലാരി. വളരെ ചുരുങ്ങിയ ദിവസത്തെ തിരഞ്ഞെടുപ്പു പര്യടനം കൊണ്ടു മാത്രം ബി.ജെ.പിക്ക് യാതൊരു അടിത്തറയുമില്ലാത്ത ബെല്ലാരി മണ്ഡലത്തിൽ സുഷമ 3,58,550 വോട്ടുകൾ നേടി. 56,100 വോട്ടുകൾക്കാണ് സുഷമ അന്ന് പരാജയപ്പെട്ടത്.
വീണ്ടും പാർലമെന്റിലേക്ക്
ഏപ്രിൽ 2000 ത്തിൽ ഉത്തർപ്രദേശിൽ നിന്നും സുഷമ രാജ്യസഭയിലേക്ക് തിരഞ്ഞെടുക്കപ്പെട്ടു. ഉത്തർപ്രദേശിൽ നിന്നും, ഉത്തരാഖണ്ഡ് വേർപെടുത്തിയപ്പോൾ സുഷമ ഉത്തരാഖണ്ഡ് മണ്ഡലത്തിൽ നിന്നുള്ള രാജ്യസഭാംഗം ആയി മാറ്റപ്പെട്ടു. സുഷമാ സ്വരാജിന്റെ കഴിവും രാഷ്ട്രീയ പക്വതയും അവരെ കേന്ദ്ര മന്ത്രി സഭയിലെത്തിച്ചു. സെപ്തംബർ 2000 മുതൽ ജനുവരി 2003 വരെ സുഷമ ഇൻഫർമേഷൻ ആന്റ് ബ്രോഡ്കാസ്റ്റിംഗ് വകുപ്പിന്റെ മന്ത്രി ആയിരുന്നു. പിന്നീട്, ജനുവരി 2003 മുതൽ മെയ് 2004 വരെ ആരോഗ്യ-കുടുംബക്ഷേമ വകുപ്പിന്റെ സ്വതന്ത്ര ചുമതലയുള്ള മന്ത്രിയായി മാറി. ഇറ്റാലിയൻ പൗരത്വം കയ്യാളുന്ന സോണിയാ ഗാന്ധി ഇന്ത്യയുടെ പ്രധാനമന്ത്രിയായാൽ താൻ, തല മുണ്ഡനം ചെയ്ത്, വെള്ള സാരിയുടുത്ത് ധാന്യങ്ങൾ മാത്രം ഭക്ഷിച്ച് വെറു നിലത്തു കിടന്നു ജീവിക്കും എന്ന പ്രസ്താവന വളരെയധികം ഒച്ചപ്പാടുണ്ടാക്കി. ഈ പ്രസ്താവനയുടെ പേരിൽ സുഷമ ധാരാളം വിമർശനങ്ങൾ ക്ഷണിച്ചു വരുത്തി. എന്നാൽ താൻ, ധീര യോദ്ധാവായിരുന്ന മഹാറാണ പ്രതാപിന്റെ കാലടികൾ പിന്തുടരുക മാത്രമാണെന്ന് വിമർശനങ്ങൾക്ക് മറുപടിയായി സുഷമ പറയുകയുണ്ടായി. ഏപ്രിൽ 2006 ൽ സുഷമ വീണ്ടും രാജ്യസഭയിലേക്കു തിരഞ്ഞെടുക്കപ്പെട്ടു. ഇത്തവണ മദ്ധ്യപ്രദേശ് സംസ്ഥാനത്തിന്റെ നാമനിർദ്ദേശത്തിലാണ് അവർ രാജ്യസഭയിലെത്തിയത്. ഇക്കാലയളവിൽ രാജ്യസഭയിലെ ബി.ജെ.പിയുടെ ഉപാദ്ധ്യക്ഷ ആയിരുന്നു സുഷമ. 2009 ലെ പൊതു തിരഞ്ഞെടുപ്പിൽ മദ്ധ്യപ്രദേശിലെ വിദിഷ മണ്ഡലത്തിൽ നിന്നും സുഷമ വീണ്ടും ലോക സഭയിലെത്തി. തൊട്ടടുത്ത എതിർസ്ഥാനാർത്ഥിയേക്കാൾ ഏതാണ്ട് 4,00,000 വോട്ടുകളുടെ ഭൂരിപക്ഷത്തിലാണ് സുഷമ ആ തിരഞ്ഞെടുപ്പിൽ വിജയിച്ചത്. സമാജ് വാദി പാർട്ടിയിലെ, ചൗധരി മുനാബ്ബർ സലിം ആയിരുന്നു സുഷമയുടെ പ്രധാന എതിരാളി
പ്രതിപക്ഷനേതാവ്
ഡിസംബർ 2009 മുതൽ സുഷമാ സ്വരാജ് പതിനഞ്ചാം ലോകസഭയിൽ പ്രതിപക്ഷനേതാവിന്റെ പദവി അലങ്കരിക്കുന്നു.
വ്യക്തിജീവിതം
സുപ്രീംകോടതിയിലെ മുതിർന്ന വക്കീലായ സ്വരാജ് കൗശലിനെ വിവാഹം കഴിച്ചു. 1990-1993 കാലഘട്ടത്തിൽ മിസോറാം സംസ്ഥാനത്തിന്റെ ഗവർണർ ആയിരുന്നു സ്വരാജ് കൗശൽ. തന്റെ മുപ്പത്തി ഏഴാമത്തെ വയസ്സിലാണ് സ്വരാജ് ആദ്യമായി ഗവർണർ പദം അലങ്കരിക്കുന്നത്. 1998 മുതൽ 2004 വരെ സ്വരാജ് കൗശൽ പാർലമെന്റംഗമായിരുന്നു. 1998 ൽ സ്വരാജ് രാജ്യസഭാംഗമായിരുന്നു, അതേസമയം തന്നെ സുഷമ ലോകസഭാംഗവും ആയിരുന്നു. 2000-2004 കാലഘട്ടത്തൽ ഇരുവരും രാജ്യസഭാംഗങ്ങളായിരുന്നു. ഏക മകൾ ഭാൻസുരി സ്വരാജ്, ഓക്സ്ഫോർഡ് സർവ്വകലാശാലയിൽ നിന്നും നിയമബിരുദം കരസ്ഥമാക്കിയശേഷം സുപ്രീംകോടതിയിൽ വക്കീൽ ആയി സേവനം അനുഷ്ഠിക്കുന്നു.
മരണം
ഹൃദയാഘാതത്തെ തുടർന്ന് ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസിൽ എത്തിച്ചെങ്കിലും 2019 ഓഗസ്റ്റ് 6 രാത്രി 11 മണിക്ക് അന്തരിച്ചു.
പുറത്തേക്കുള്ള കണ്ണികൾ
വർഗ്ഗം:1953-ൽ ജനിച്ചവർ
വർഗ്ഗം:ഫെബ്രുവരി 14-ന് ജനിച്ചവർ
ഹിരോഷിമയിലെ കന്യകമാർ
1945നു ഹിരോഷിമയിൽ പതിച്ച അണുബോംബിന്റെ വിസ്ഫോടനത്തെ അതിജീവിച്ച് ശരീരവൈകൃതം സംഭവിച്ച 25ഓളം പെൺകുട്ടികളെയാണ് ഹിരോഷിമയിലെ കന്യകമാർ അഥവാ ഹിരോഷിമയിലെ കുമാരിമാർ എന്നു വിശേഷിപ്പിയ്ക്കപ്പെടുന്നത്. ഇവരിൽ പലരും പിന്നീട് ശസ്ത്രക്രിയകൾക്കു വിധേയരാകുകയുണ്ടായി. യുദ്ധത്തിന്റെ ദുരിതം പേറുന്നവരെ ഹിബാകുഷ എന്നപേരിലും ജപ്പാനിൽ അറിയപ്പെടുന്നുണ്ട്.
കല്ലുവാതുക്കൽ ഗ്രാമപഞ്ചായത്ത്
കല്ലുവാതുക്കൽ പഞ്ചായത്ത് കൊല്ലം ജില്ലയുടെ ഇത്തിക്കര വികസന ബ്ളോക്കിൽപെടുന്ന പഞ്ചായത്താണ്. ഇതിന്റെ വിസ്തീർണ്ണം 38 ചതുരശ്ര കിലോമീറ്റർ ആണ്. കല്ലുവാതുക്കൽ ഗ്രാമപഞ്ചായത്തിൽ 23വാർഡുകൾ ആണുള്ളത്.
സാമൂഹികം
പുണ്യ പുരാതന ശ്രീരാമ ക്ഷേത്രം മാർതോമ പള്ളി മുസ്ലിം പള്ളി പാരിപ്പള്ളി ശ്രീ ഗുരുനാഗപ്പൻ കാവ് ക്ഷേത്രം,പാമ്പുറം ശ്രീ വിഷ്ണുപുരം ക്ഷേത്രം,കൊടുമൂട്ടിൽ  ഭദ്രകാളി ക്ഷേത്രം, മേവനക്കോണം ക്ഷേത്രം,പാരിപ്പള്ളി മാടൻകാവ് ദേവീ ക്ഷേത്രം,കല്ലുവാതുക്കൽ മാടൻ കാവ്ക്ഷേത്രം, പേരുവെട്ടിക്കാവ് നാഗരാജ ക്ഷേത്രംഎന്നിവ ഈ ഗ്രാമത്തിൽ സ്ഥിതി ചെയ്യുന്നു. ഇന്ത്യയിലെ ആദ്യത്തെ ഇ എസ് ഐ മെഡിക്കൽ കോളേജ് കല്ലുവാതുക്കൽ പഞ്ചായത്തിലാണ്.
ജവഹർ റോസ്ഗാർ യോജന
കേന്ദ്ര സർക്കാർ ഏഴാം പഞ്ചവത്സര പദ്ധതിയുടെ  കാലയളവിൽ,  1989 ഏപ്രിൽ 1ന് ആരംഭിച്ച തൊഴിൽ ഉറപ്പ് പദ്ധതിയാണ് ജവഹർ റോസ്ഗാർ യോജന (JRY). അന്നത്തെ ഇന്ത്യൻ പ്രധാനമന്ത്രിയായിരുന്ന രാജീവ് ഗാന്ധി ആണ് പദ്ധതി ഉദ്ഘാടനം ചെയ്തത്. ഗ്രാമീണ മേഖലയിലെ ദാരിദ്ര്യരേഖയ്ക്ക് താഴെയുള്ള കുടുംബത്തിലെ ഒരു വ്യക്തിക്ക് തൊഴിൽ ഉറപ്പ് നല്കുന്ന പദ്ധതിയാണിത്. ദേശീയ ഗ്രാമീണ തൊഴിൽ പദ്ധതിയും (NREP) ഗ്രാമീണ ഭൂരഹിത തൊഴിൽ ഉറപ്പ് പദ്ധതിയും (RLEGP)  സംയോജിച്ചതാണ് ജവഹർ റോസ്ഗാർ യോജന. പദ്ധതി ചെലവ് കേന്ദ്ര-സംസ്ഥാനങ്ങൾ 80:20 എന്ന അനുപാതത്തിൽ വഹിക്കുന്നു. 30% തൊഴിൽ അവസരങ്ങൾ വനിതകൾക്ക് സംവരണം ചെയ്തിട്ടുണ്ട്. പദ്ധതി ആസൂത്രണവും നടത്തിപ്പും ഗ്രാമപഞ്ചായത്തുകളുടെ ചുമതലയാണ്.
കല്ലുവാതുക്കൽ ഗ്രാമപഞ്ചായത്ത്
അവലംബം
http://www.trend.kerala.gov.in http://lsgkerala.in/kalluvathukkalpanchayat Census data 2001
ജവഹർ റോസ്ഗാർ യോജന
ഈ പദ്ധതി 1999 ഏപ്രിൽ 1ന് ജവഹർ ഗ്രാം സമൃദ്ധി യോജനയിൽ (JGSY) ലയിച്ചു.
അവലംബം
വർഗ്ഗം:ഇന്ത്യയുടെ സമ്പദ്‌വ്യവസ്ഥ വർഗ്ഗം:ഭാരതസർക്കാരിന്റെ ക്ഷേമപദ്ധതികൾ
സെൻട്രൽ പൊയിലൂർ
കണ്ണൂർ ജില്ലയിലെ കൂത്തുപറമ്പ് ബ്ലോക്കിലെ തൃപ്പങ്ങോട്ടൂർ ഗ്രാമപഞ്ചായത്തിൽ ഉൾപ്പെടുന്ന ഒരു ഗ്രാമമാണു്   സെൻട്രൽ പൊയിലൂർ. ഇവിടത്തെ പിൻകോഡ് 670693 ആണു്.
തൃപ്പങ്ങോട്ടൂർ ഗ്രാമപഞ്ചായത്തിലെ ആറാം വാർഡാണ് സെൻട്രൽ പൊയിലൂർ. 2010ലെ പഞ്ചായത്ത് തെരഞ്ഞെടുപ്പിൽ ഇവിടെ വിജയിച്ചത് സി.പി.ഐ.(എം) ലെ ടി. കെ. ശങ്കരൻമാസ്റ്ററാണ്.
അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ജമ്മു-കശ്മീരിലെ മാധ്യമങ്ങൾ
ജമ്മു കശ്മീരിലെ മാധ്യമങ്ങളിൽ കശ്മീർ ടൈംസ്, ഗ്രേറ്റർ കശ്മീർ, റൈസിംഗ് കശ്മീർ, ഡെയ്‌ലി എക്സൽസിയർ, റേഡിയോ സ്റ്റേഷനുകളായ എ‌ഐ‌ആർ ശ്രീനഗർ, എ‌ഐ‌ആർ ജമ്മു, റേഡിയോ മിർച്ചി 98.3 എഫ്എം, റെഡ് എഫ്എം 93.5, റേഡിയോ ശാർദയും സംസ്ഥാന ടെലിവിഷൻ പ്രക്ഷേപകരായ ഡി ഡി കശ്മീരും പ്രധാനികളാണ്. ന്യൂസ് 18 ഉറുദു, ഗുലിസ്ഥാൻ ന്യൂസ് എന്നിവയാണ് പ്രധാന സ്വകാര്യ ചാനലുകൾ. ജമ്മു കശ്മീരിലും ദി സ്ട്രൈറ്റ് ലൈൻ പോലുള്ള വാർത്താ പോർട്ടലുകളുമായി ഡിജിറ്റൽ മീഡിയ മേഖല വളരുകയാണ്.
കശ്മീരിലെ സാഹിത്യം, കശ്മീർ സംസ്കാരം, ലാൽ ഡെഡ്, നന്ദ് റിഷി എന്നിവയുമായി ബന്ധപ്പെട്ട നിരവധി പുസ്തകങ്ങൾ ഈ പ്രദേശത്തെക്കുറിച്ച് എഴുതിയിട്ടുണ്ട്. കോഷൂർ, ഡോഗ്രി, പഞ്ചാബി, പഹാരി, ഗോജ്രി, ഹിന്ദി-ഉറുദു, ഇംഗ്ലീഷ് എന്നിവയാണ് പ്രധാന ഭാഷകൾ.
ആനുകാലികങ്ങൾ
ഗ്രേറ്റർ കശ്മീർ, റൈസിംഗ് കശ്മീർ, കശ്മീർ ടൈംസ്, ഡെയ്‌ലി എക്സൽസിയർ, എലൈറ്റ് കശ്മീർ, കശ്മീർ മോണിറ്റർ എന്നിവ ജമ്മു കശ്മീരിലെ പ്രധാന ആനുകാലികങ്ങളിൽ ഉൾപ്പെടുന്നു.
കശ്മീരിലെ വാർത്താ ഏജൻസികൾ
കശ്മീർ ന്യൂസ് ബ്യൂറോ (കെ‌എൻ‌ബി), കറന്റ് ന്യൂസ് സർവീസ് (സി‌എൻ‌എസ്), കെ‌എൻ‌എസ്, ഏഷ്യൻ ന്യൂസ് ഇന്റർനാഷണൽ തുടങ്ങിയവ പ്രധാന വാർത്താ ഏജൻസികൾ ആണ്. 2017 ൽ പുറത്തു വന്ന "ജമ്മു കശ്മീരിലെ മീഡിയ, മീഡിയ രംഗം" എന്ന പ്രസ് കൗൺസിൽ ഓഫ് ഇന്ത്യ റിപ്പോർട്ട് പ്രകാരം ജമ്മു കശ്മീർ സർക്കാർ അംഗീകരിച്ച പത്രങ്ങളും ആനുകാലികങ്ങളും സർക്കാർ സ്പോൺസർ ചെയ്യുന്ന പരസ്യങ്ങൾ 467 ആണെന്നു വ്യക്തമാകുന്നു.
സിനിമയും സംഗീതവും
ജമ്മു കശ്മീരിലെ പ്രധാന ചലച്ചിത്ര-സംഗീത വ്യവസായങ്ങളാണ് കശ്മീരി സിനിമയും ദോഗ്രി സിനിമയും. സംഗീത കമ്പനികളായ കെ‌ഡി‌എം‌ജമ്മു, മ്യൂസിക് ടേപ്പ് ഇൻഡസ്ട്രി (എം‌ടി‌ഐ) സ്റ്റുഡിയോ, ജമ്മു കശ്മീർ അക്കാദമി ഓഫ് ആർട്ട്, കൾച്ചർ ആൻഡ് ലാംഗ്വേജസ് (ജെ‌കെ‌എ‌എ‌സി‌എൽ), ടി-സീരീസ് കശ്മീരി മ്യൂസിക് എന്നിവ പരമ്പരാഗത കശ്മീരി നാടോടി സംഗീതത്തെ പ്രോത്സാഹിപ്പിക്കുന്നു. ചക്രി, ഹെൻ‌സ, വാൻ‌വുൻ, ലഡിഷ, ബച്ച നാഗ്മ, ഡോഗ്രി ഭാക്, ഗോജ്രി സംഗീതം പ്രശസ്തമാണ്. രാജ് ബീഗം, വിഭാ സറഫ്, ഖാസി തുക്കീർ, ഷമീം ദേവ് ആസാദ്, നർഗീസ് ഖത്തൂൺ ബുഷ്ര & ഉസ്മ (ഇരട്ടകൾ), മെഹ്മീത് സയ്യിദ്, സകീന രേഷി, പ്രകാശ്, ഷബ്നം നാസ്, ഷമീമ അക്തർ, ഷീല സർഗാർ, ഷാസിയ ബഷീർ തുടങ്ങിയവർ പ്രധാന ഗായകരാണ്. 1989 ന് ശേഷമുള്ള കശ്മീർ പോരാട്ടത്തിനിടെ സിനിമാ ഹാളുകൾ അടച്ചിരുന്നു. 1999 ൽ സിനിമാ ഹാളുകൾ വീണ്ടും തുറക്കാൻ ശ്രമിച്ചുവെങ്കിലും നിരവധി ആക്രമണങ്ങൾക്ക് ശേഷം ഉടൻ തന്നെ അവ വീണ്ടും അടച്ചു. 2017 ലെ "കശ്മീർ ലോക ചലച്ചിത്രമേള" യിൽ, കശ്മീരി രാഷ്ട്രീയക്കാരനായ നയീം അക്തർ സിനിമാ ഹാളുകൾ വീണ്ടും തുറക്കുന്നതിനെക്കുറിച്ച് നിലപാടെടുത്തു. കശ്മീരിലെ ആദ്യത്തെ മൾട്ടിപ്ലക്‌സ് നിലവിൽ നിർമ്മാണത്തിലാണ്, പക്ഷേ, ജമ്മു ഡിവിഷന് ഒന്നിലധികം മൾട്ടിപ്ലക്സുകളുണ്ട്.
റേഡിയോ
ജമ്മു കശ്മീരിലെ റേഡിയോ സ്റ്റേഷനുകളിൽ "ആകാശവാണി ശ്രീനഗർ", "ആകാശവാണി ജമ്മു", "റേഡിയോ ശാരദ" എന്നിവ ഉൾപ്പെടുന്നു. 1947 ഡിസംബർ 1 ന് നിലവിൽ വന്ന ജമ്മു കശ്മീരിലെ ആദ്യത്തെ പ്രക്ഷേപണ കേന്ദ്രമായിരുന്നു റേഡിയോ ജമ്മു കശ്മീർ. ജമ്മു നഗരത്തിലെ സ്വകാര്യ എഫ്എം റേഡിയോ സ്റ്റേഷനുകളാണ് എഫ്എം തഡ്ക 95.0, ബിഗ് എഫ്എം 92.7, റേഡിയോ മിർച്ചി, റെഡ് എഫ്എം 93.5. കശ്മീരി പണ്ഡിറ്റുകൾക്കായുള്ള ലോകവ്യാപക കമ്മ്യൂണിറ്റി റേഡിയോ സേവനമായ റേഡിയോ ഷാർദ ആരംഭിച്ചത് രമേശ് ഹാംഗ്ലൂ ആണ്.
പുസ്തകങ്ങൾ
നാടോടിക്കഥകൾ മുതൽ രാഷ്ട്രീയ സംഭവങ്ങൾ, ജനങ്ങളുടെ കഷ്ടപ്പാടുകൾ വരെ എല്ലാം പുസ്തകരൂപത്തിൽ രേഖപ്പെടുത്തിയിട്ടുണ്ട്. ജമ്മു ഡിവിഷന്റെ വാർഷിക സാഹിത്യോത്സവമാണ് യയവർ. ജമ്മു കശ്മീരിലെ ഒരു തടാകത്തിലെ ഏക ബുക്ക്‌ഷോപ്പ് ലൈബ്രറിയാണ് ഗുൽ‌ഷൻ ബുക്സ്. പ്രശസ്ത ഡോഗ്രി എഴുത്തുകാർ ജിതേന്ദ്ര ഉദംപുരി, ചമ്പ ശർമ എന്നിവരാണ്.
ജമ്മു കശ്മീരിലെ വാർത്താ മാധ്യമങ്ങളുടെ പട്ടിക
കശ്മീർ പൾസ്, ജെ കെ ന്യൂസ്‌ലൈൻ, കശ്മീർ ന്യൂസ് ബ്യൂറോ, കശ്മീരിയത്ത്, കശ്മീർ ബൈലൈൻസ്, അൽ ഹിന്ദ് ഗ്ലോബൽ പ്രസ് മീഡിയ, കശ്മീർ ന്യൂസ് ബ്യൂറോ, കോഷുർ അഖ്ബർ, സോൺ മീരാസ് സ്റ്റേറ്റ് ടൈംസ്, കശ്മീർ വള്ള, സച്ച് ന്യൂസ്, ജമ്മു കശ്മീർ ജേണൽ ന്യൂസ് ഏഷ്യ, ജെ കെ മീഡിയ, ഖൽസ എക്സ്പ്രസ്, ജെ കെ അപ്‌ഡേറ്റ്, ഡെയ്‌ലി ടാസ്‌കീൻ, ബോൾഡ് വോയ്‌സ്, ദി ചെനാബ് ടൈംസ്, ലസാവൽ, സാദ ഇ കൊഹിസ്ഥാൻ, കശ്മീർ മോണിറ്റർ, ഇൻഫോബഗ് ഇൻഫോടെയ്ൻമെന്റ് ചാനൽ, ജെ കെ ഫ്രീ സ്പിരിറ്റ് മീഡിയ തുടങ്ങിയവ പ്രധാനപ്പെട്ട വാർത്താ മാധ്യമങ്ങൾ ആണ്.
മീഡിയ സെൻസർഷിപ്പ്
“ജമ്മു കശ്മീരിലെ മാധ്യമ-മാധ്യമ രംഗം” എന്ന തലക്കെട്ടിൽ 2017 ലെ ഒരു പ്രസ് കൗൺസിൽ ഓഫ് ഇന്ത്യ റിപ്പോർട്ട് കശ്മീരിലെ മാധ്യമപ്രവർത്തകർ തോക്കിന്റെയും രാഷ്ട്രീയ ഭുജം വളച്ചൊടിക്കുന്നതിന്റെയും ഇടയിൽ കർശനമായ വഴിയിലൂടെ നടക്കേണ്ടതിന്റെ യാഥാർത്ഥ്യം വിവരിക്കുന്നുണ്ട്. സുരക്ഷാ സേന ഫോട്ടോ ജേണലിസ്റ്റുകളെ "പ്രക്ഷോഭകരെ പ്രേരിപ്പിക്കുന്നവരായി" കണക്കാക്കുന്നു, അതേസമയം പ്രതിഷേധക്കാർ അവരെ "സർക്കാർ ഏജന്റുമാർ" എന്ന് വിളിക്കുന്നു. ജമ്മു കശ്മീരിലെ മീഡിയ പോളിസി 2020 “സംസ്ഥാനത്തിന്റെ വിവരങ്ങളുടെ ഒഴുക്ക് കുത്തകയാക്കി” എന്നാരോപിച്ച് വിമർശിക്കപ്പെട്ടു.
മാധ്യമപ്രവർത്തകരുടെ അറസ്റ്റ്
കശ്മീർ ഫോട്ടോ ജേണലിസ്റ്റായ കമ്രാൻ യൂസഫിനെ 2017 സെപ്റ്റംബർ 5 ന് ദേശീയ അന്വേഷണ ഏജൻസി (എൻ‌ഐ‌എ) അറസ്റ്റ് ചെയ്തു. 2011 ഓഗസ്റ്റ് 19 ന് ഫ്രീലാൻസ് ഫോട്ടോ ജേണലിസ്റ്റായ ഷോകത്ത് ഷാഫിയെ സർക്കാർ സേന തല്ലിച്ചതച്ചതായും അടുത്തുള്ള പോലീസ് സ്റ്റേഷനിലേക്ക് കൊണ്ടുപോയതായും ഡോൺ റിപ്പോർട്ട് ചെയ്തു. മോചിതനായ ശേഷം അദ്ദേഹത്തെ ആശുപത്രിയിൽ പ്രവേശിപ്പിക്കേണ്ടിവന്നു.
മിച്ചികോ യമയോക
ഹിരോഷിമയിലെ അണുബോംബ് വിസ്ഫോടനത്തെ അതിജീവിച്ച പെൺകുട്ടികളിലൊരാളാണ് മിച്ചികോ യമയോക  (ജ:1931 -മ: 2013 ഫെബ്:2)    ഹിരോഷിമയിലെ കന്യകമാർ അഥവാ ഹിരോഷിമയിലെ കുമാരിമാർ എന്നു  മിച്ചികോ ഉൾപ്പെട്ട  25 പെൺകുട്ടികളുടെ സംഘം വിശേഷിപ്പിയ്ക്കപ്പെടുന്നുണ്ട്.
അവലംബം
വർഗ്ഗം:1931-ൽ ജനിച്ചവർ വർഗ്ഗം:2013-ൽ മരിച്ചവർ വർഗ്ഗം:ഫെബ്രുവരി 2-ന് മരിച്ചവർ വർഗ്ഗം:ഹിബാകുഷ
കക്കുഴി കുഞ്ഞിബാപ്പു ഗുരുക്കൾ
കക്കുഴി കുഞ്ഞിബാപ്പു ഗുരുക്കൾ (1826-1878 ) കണ്ണൂരിലെ തലശേരിയിലെ കക്കുഴി എന്ന ഒരു തീയ്യർ തറവാട്ടിൽ ജനിച്ചു. ബാല്യത്തിൽത്തന്നെ സംസ്കൃതം അഭ്യസിച്ചു; സംഗീതത്തിലും നിപൂണനായി. സംസ്കൃതത്തിൽ അധ്യയനം ചെയ്യിച്ചതു തലശ്ശശേരിക്കടുത്തുള്ള മേനപ്പുരത്തു പുതുശ്ശേരി കണ്ണൻ ഗുരുക്കളായിരുന്നു. ആദ്യം സ്വന്തമായി ഒരു പാഠശാല സ്ഥാപിച്ച് അതു നടത്തിവരവേ ബ്രണ്ണൻ ജില്ലാസ്‌കൂളിൽ അദ്ധ്യാപകനായി നിയമിക്കപ്പെട്ടു (1855) ബാസൽമിഷൻകാർ വിദ്യാലയം ഏറെറടുത്തശേഷം അവിടെ അതേ സ്ഥാനത്തിൽത്തന്നെ തുടന്നു. ഏകദേശം അൻപതു കൊല്ലത്തോളം അധ്യാപകനായിരുന്ന അദ്ദേഹത്തിനു വലിയ ശിഷ്യസമ്പത്തുണ്ടായിരുന്നു. ഗാത്തുവെയിറവസായിപ്പിനെ വ്യാകരണം ചോദ്യോത്തരം എന്ന പുസ്തകത്തിൻെറ രചനയിൽ അദ്ദേഹം സഹായിച്ചിട്ടണ്ട്. ബാല്യത്തിൽ തീയർക്ക് വേണ്ടി ഇദംപ്രഥമമായി ഒരു കഥകളിയോഗം ഏപ്പെടുത്തി അതിൽ ഭാഗവതരായിരുന്നിട്ടുണ്ട്.
രമണൻ (ചലച്ചിത്രം)
സിനികേരള പിക്ചേഴ്സിന്റെ ബാനറിൽ ഡി.എം. പൊറ്റേക്കാട് എഴുതി സംവിധാനംചെയ്ത് അവതരിപ്പിച്ച മലയാളചലച്ചിത്രമാണ് രമണൻ. ചങ്ങമ്പുഴ കൃഷ്ണപിള്ള എഴുതിയ രമണൻ എന്ന പ്രേമകാവ്യത്തിന്റെ ചലച്ചിത്രാവിഷ്ക്കാരമാണ് ഈ ചിത്രം. ചിത്രസാഗർ ഫിലിംസിന് വിതരണാവകാശം ഉണ്ടായിരുന്ന ചിത്രം 1967-ൽ കേരളത്തിൽ പ്രദർശിപ്പിച്ചു തുടങ്ങി.
പടം കാണുക
വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
ഇന്ദിര ദേവി
കൂച്ച് ബീഹാറിലെ മഹാരാജാവ് ജിതേന്ദ്ര നാരായണന്റെ പത്നിയും സ്വന്തമായി അവകാശമുള്ള ബറോഡ സ്റ്റേറ്റിൻറെ രാജകുമാരിയും ആയിരുന്നു ഇന്ദിരാ ദേവി (ഇന്ദിരാ രാജേ : 19 ഫെബ്രുവരി 1892 - 6 സെപ്റ്റംബർ 1968). തന്റെ മകന്റെ ന്യൂനപക്ഷത്തിൽ കൂച്ച് ബീഹാറിന്റെ റീജന്റായും അവർ പ്രവർത്തിച്ചിരുന്നു.
ബറോഡയിൽ
സായാജിറാവു ഗെയ്ക്വാദ് മൂന്നാമൻറെയും അദ്ദേഹത്തിൻറെ രണ്ടാമത്തെ പത്നി മഹാറാണി ചിംനബായിയുടെയും (1872-1958), ഏക മകളായി ജനിച്ചു. ബറോഡയിലെ ആഡംബരപൂർണ്ണമായ ലക്ഷ്മി വിലാസ് കൊട്ടാരത്തിൽ ധാരാളം സഹോദരന്മാരോടൊപ്പം വളർന്നു. പിന്നീട് ഗ്വാളിയോർ മഹാരാജാവായ മാധോ റാവു സിന്ധ്യയുമായി ചെറുപ്പത്തിൽത്തന്നെ വിവാഹനിശ്ചയം നടത്തിയിരുന്നു. 1911-ൽ വിവാഹനിശ്ചയ സമയത്ത്, ഇന്ദിര ഡൽഹി ദർബാറിൽ പങ്കെടുക്കുകയുണ്ടായി. അവിടെവെച്ച്, അന്നത്തെ മഹാരാജാവായ കൂച്ച് ബീഹാറിന്റെ ഇളയ സഹോദരൻ ജിതേന്ദ്രയെ കണ്ടുമുട്ടി. ദിവസങ്ങൾക്കുള്ളിൽ, അവർ പ്രണയിക്കുകയും വിവാഹം ചെയ്യാൻ തീരുമാനിക്കുകയും ചെയ്തു.
"വിവാഹനിശ്ചയം തകർത്ത കത്ത്"
ഇന്ത്യയുടെ 21-ഗൺ സല്യൂട്ട് രാജകുമാരന്മാരിൽ ഒരാളായ ഗ്വാളിയോറിലെ സിന്ധ്യ ഭരണാധികാരിയുമായുള്ള ബന്ധം തകർന്നാലുള്ള നയതന്ത്ര പ്രത്യാഘാതങ്ങളും, എപ്പോഴും പിൻതുടരാൻ സാധ്യതയുള്ള അപകീർത്തിയും സാർവത്രിക പ്രതികരണവും, മാത്രമല്ല ജിതേന്ദ്ര യുവാവായിത്തീരുമ്പോൾ ഇളയമകനായതിനാൽ ഒരിക്കലും രാജാവായിത്തീരാൻ സാധ്യതയില്ലാത്തതുമായ നിരവധി പ്രശ്നങ്ങളുണ്ടാകാൻ സാധ്യതയുള്ളതുകൊണ്ട് ഈ ബന്ധം നടത്തുന്നതിന് അവരുടെ മാതാപിതാക്കൾ ഭയപ്പെടാൻ സാധ്യതയുണ്ടെന്ന് ഇന്ദിരക്കറിയാമായിരുന്നു.
വിവാഹനിശ്ചയം തകർക്കാൻ ഇന്ദിരതന്നെ മുൻകൈയെടുത്ത് തൻറെ മാതാപിതാക്കളെ ഉപായംകൊണ്ടു വശത്താക്കി. ആ കാലഘട്ടത്തിലെ 18 വയസ്സുള്ള ഇന്ത്യൻ കന്യകയുടെ അതിശയകരമായ ഒരു പ്രവൃത്തിയായിരുന്നു അത്. അദ്ദേഹത്തെ വിവാഹം കഴിക്കാൻ ആഗ്രഹിക്കുന്നില്ലയെന്ന് അവൾ വിവാഹത്തിനു നിശ്ചയിക്കപ്പെട്ട പ്രതിശ്രുത വരന് തുറന്നെഴുതി. ബറോഡയിൽ, ഇന്ദിരയുടെ പിതാവിന് ഗ്വാളിയോറിലെ മഹാരാജാവിൻറെ ഒറ്റവരി ടെലിഗ്രാം ലഭിച്ചു: "ആ കത്ത് കൊണ്ട് രാജകുമാരി എന്താണ് അർത്ഥമാക്കുന്നത്?" ഇന്ദിരയുടെ ഉദ്ദേശ്യങ്ങൾ കണ്ട് മോഹലസ്യപ്പെടുന്ന ആദ്യത്തെ മാതാപിതാക്കളായിരുന്നു അത്. മഹാരാജാവ് മാതൃകാപരമായ രീതിയിൽ പെരുമാറി. ഇന്ദിരയുടെ പിതാവിനുള്ള ഒരു ഗ്രാഹ്യക്കുറിപ്പിൽ അദ്ദേഹം എഴുതി, ഏതുവിധമായാലും വളരെയധികം അപമാനം ആണെങ്കിലും ഇന്ദിരയുടെ മാതാപിതാക്കളോട് താൽപര്യത്തോടെ "നിങ്ങളുടെ മകനെന്ന നിലയിൽ" അദ്ദേഹം കുറിപ്പിൽ ഒപ്പിട്ടിരുന്നു.
വിവാഹം
വിവാഹനിശ്ചയം, വളരെ ഭംഗിയായി തകർന്നെങ്കിലും ജിതേന്ദ്രയെ വിവാഹം കഴിക്കാൻ മാതാപിതാക്കളുടെ എതിർപ്പ്‌ അവരെ പൊരുത്തപ്പെടാൻ അനുവദിച്ചില്ല. ഇന്ദിരയുടെ മാതാപിതാക്കൾ ജിതേന്ദ്രയെ ദുർബലമായ കുടുംബത്തിലെ നിരുത്തരവാദിയായ ഒരു വിനോദശീലനായി മാത്രം കണ്ടു. അവർ അദ്ദേഹത്തെ വിളിച്ചുവരുത്തി ഇന്ദിരയിൽ നിന്നും അകന്നു നിൽക്കാൻ ഒരു വ്യക്തിഗത മുന്നറിയിപ്പ് നൽകുകയും ചെയ്തു. ഒന്നും പ്രവർത്തിക്കാതെതന്നെ ഇന്ദിരയ്ക്കും ജിതേന്ദ്രയ്ക്കും വിവാഹത്തിന് തുല്യ താല്പര്യമായിരുന്നു. ഒടുവിൽ, യാഥാർത്ഥ്യം തിരിച്ചറിഞ്ഞ ഇന്ദിരയുടെ മാതാപിതാക്കൾ പാതി വിട്ടുവീഴ്ചക്ക് തയ്യാറായി. ഇന്ദിര വീട് ഉപേക്ഷിച്ച്, ലണ്ടനിലേക്ക് പോയി ജതീന്ദ്രയെ വിവാഹം ചെയ്യാനനുവദിച്ചു.
ലണ്ടനിലെ ഒരു ഹോട്ടലിൽ വച്ച് ഇന്ദിരയുടെ കുടുംബത്തിലെ അംഗങ്ങളുടെ അസാന്നിദ്ധ്യത്തിൽ ഇന്ദിരയും ജിതേന്ദ്രയും വിവാഹിതരായി. ബ്രഹ്മസമാജത്തിന്റെ കർമ്മങ്ങളനുസരിച്ച് വിവാഹം കഴിച്ച അവരെ ജിതേന്ദ്രയുടെ അമ്മ കേശബ് ചന്ദർ സെൻയുടെ മകൾ സുനിതി ദേവി ഏറ്റെടുത്തു.
കൂച്ച് ബീഹാറിൽ
കല്യാണസമയത്ത് ജിതേന്ദ്രയുടെ മൂത്ത സഹോദരനും കൂച്ച് ബീഹാറിലെ മഹാരാജാവുമായിരുന്ന രാജേന്ദ്ര നാരായണനു ഗുരുതരമായി അസുഖം പിടിപെട്ടിരുന്നു. കല്യാണത്തിന് കഴിഞ്ഞ് ദിവസങ്ങൾക്കുള്ളിൽ മദ്യത്തിന്റ ദുരുപയോഗം മൂലമുണ്ടായ അസുഖങ്ങളാൽ അദ്ദേഹം മരിച്ചതോടെ ജിതേന്ദ്ര കൂച്ച് ബീഹാറിലെ മഹാരാജാവായി അവരോധിതനായി. ദമ്പതികൾ താരതമ്യേന സന്തുഷ്ടമായ ഒരു ജീവിതം നയിക്കുകയും അതിവേഗം അഞ്ചു കുട്ടികളുടെ മാതാപിതാക്കളാകുകയും ചെയ്തു. എന്നിരുന്നാലും, ജിതേന്ദ്രയുടെ കുടുംബത്തിൽ മദ്യപാനം നിലനിന്നിരുന്നു. ഒരു ദശാബ്ദത്തിനുള്ളിൽ അദ്ദേഹം ചെറുപ്പത്തിൽ തന്നെ മരിച്ചു. ഇന്ദിര ഒരു വിധവ മാത്രമായിരുന്നില്ല പ്രായപൂർത്തിയാകാത്ത അഞ്ചു വയസായ മൂത്തപുത്രനുവേണ്ടി ബീഹാറിന്റെ റീജന്റ്കൂടിയായി പ്രവർത്തിച്ചിരുന്നു. അവർ ധൈര്യത്തോടെയും അത്യുത്സാഹത്തോടെയും സാഹചര്യങ്ങളെ നേരിട്ടു. അവരുടെ ഭരണപരമായ കഴിവുകൾ സാധാരണ നിലവാരത്തിലുളളതാണെന്നു വിലയിരുത്തപ്പെട്ടുവെങ്കിലും സാമൂഹ്യജീവിതത്തിലെ വളരെ സജീവമായ ഇടപെടലിലൂടെ ഇന്ദിര പെട്ടെന്നുതന്നെ മതിപ്പുനേടുകയും കൂച്ചി ബീഹാറിൽനിന്നു ദൂരെ ദീർഘകാലം യറോപ്പിൽ ജീവിതം ചെലവഴിക്കുകയും ചെയ്തു.
കുട്ടികൾ
ഇന്ദിര മൂന്നു പെൺമക്കളുടേയും രണ്ട് ആൺമക്കളുടെയും അമ്മയായിരുന്നു.
അവസാന ജീവിതം
1936-ൽ ഇന്ദിരയുടെ മൂത്തപുത്രൻ കൂച്ച് ബീഹാറിലെ പൂർണ്ണാധികാരമുള്ള ഭരണാധികാരിയായി അധികാരം ഏറ്റെടുത്തു. അതിനുശേഷം ഇന്ദിര തന്റെ ജീവിതത്തിൻറെ വലിയ ഒരു ഭാഗം യൂറോപ്പിൽ ചെലവഴിച്ചു. ജീവിതകാലത്തിനിടയിൽ പല ദുരന്തങ്ങളെയും ഇന്ദിര ദേവിക്ക് നേരിടേണ്ടിവന്നിരുന്നു. അവർക്ക് തന്റെ രണ്ട് കുട്ടികളെ നഷ്ടമായിരുന്നു. രാജകുമാരി ഇലാ ദേവി ചെറുപ്പത്തിൽത്തന്നെ മരണമടയുകയും രാജകുമാരൻ ഇന്ദ്രജിത്ത് നാരായൺ ഭുപ്, അപ്രതീക്ഷിതമായി തീപ്പിടുത്തത്തിലകപ്പെട്ട് തന്റെ പത്നിയായ പിതാപുരത്തെ രാജകുമാരി കമലയെ തനിച്ചാക്കി മരണമടയുകയും ചെയ്തു. മഹാറാണി ഇന്ദിരാ ദേവി തന്റെ ജീവിതത്തിന്റെ അവസാന വർഷങ്ങൾ മുംബൈയിൽ താമസിക്കവേ 1968 സെപ്തംബറിൽ മരണമടഞ്ഞു.
അവലംബം
വർഗ്ഗം:1968-ൽ മരിച്ചവർ വർഗ്ഗം:1892-ൽ ജനിച്ചവർ വർഗ്ഗം:ഇന്ത്യൻ രാജകുമാരിമാർ വർഗ്ഗം:20-ആം നൂറ്റാണ്ടിലെ ഇന്ത്യൻ വനിതകൾ
ഖാദിരിയ്യ
വർഗ്ഗം:സൂഫിമാർഗ്ഗം ഇസ്ലാമിലെ സൂഫിസത്തിൻറെ ഒരു ഭാഗങ്ങളായ ത്വരീഖത്തുകളിലൊന്നാണ് ഖാദിരിയ്യ. (Arabic: القادريه, Persian:قادریه, ) ഖദ്രി, ക്വാദിരിയ, എൽകാദിരി എന്നിങ്ങനെ വിവിധ പേരുകളിലും ഇത് അറിപ്പെടുന്നു. ശൈഖ് അബ്ദുൽ ഖാദിർ ജീലാനിയുടെ പേരിൽ നിന്നാണ് ഈ പേര് ഉരുത്തിരിഞ്ഞുവന്നിട്ടുള്ളത്.(1077–1166 CE, ജീലാനി എന്ന വിളിപ്പേരിലും അറിയപ്പെടുന്നു) ഇറാനിലെ ഗീലാനി എന്ന സ്ഥലത്തായിരുന്നു അദ്ദേഹത്തിൻറെ ജനനം.
ചരിത്രം
പ്രശസ്ത പേർഷ്യൻ സൂഫി പണ്ഡിതനും ഇസ്ലാമത പ്രബോധകനുമായിരുന്നു ശൈഖ് അബ്ദുൽ ഖാദിർ ഗീലാനി അഥവാ അബ്ദുൽ ഖാദർ അൽ ജിലാനിയാണ് ഈ പ്രസ്ഥാനത്തിൻറെ സ്ഥാപകൻ. 1119 CE യിൽ ഇദ്ദേഹം മരണപ്പെട്ടതോടെ ഈ വിഭാഗത്തിലെ അണിയായിരുന്ന അബു സഈദ് അൽ മുബാറക് ആണ് പിന്നീട് നേതാവായത്.1166 ൽ അദ്ദേഹം മരണപ്പെടുന്നത് വരെ ശൈഖ് അബു സഈദ് അൽ മുബാറകുും കുടുംബവും അവിടത്തെ മദ്രസയിലാണ് ജീവിച്ചത്.അദ്ദേഹത്തിൻറെ മരണശേഷം അബ്ദുൽ ഖാദിർ ഗീലാനിയുടെ മകൻ അബ്ദുറസാഖ് ജീലാനി ശൈഖ് സ്ഥാനത്തെത്തി തൻറെ പൂർവികരായ പുണ്യാത്മാക്കളുടെ ചരിത്രരചന അഥവാ ഹാഗിയോഗ്രഫി തയ്യാറാക്കി.
1258ൽ മംഗോളിയക്കാർ ബാഗ്ദാദ് ആക്രമിച്ചപ്പോൾ ചുരുക്കം  ഖാദിരിയ്യ സൂഫി സന്യാസികൾ മാത്രമാണ്   പ്രതിരോധിക്കാനുണ്ടായത്. മംഗോളിയൻ കൂട്ടക്കൊലയ്ക്ക് ശേഷവും  ഖാദിരിയ്യ ത്വരീഖത്ത് അവിടം സജീവമായി തന്നെ നിലകൊണ്ടു.
15ാം നൂറ്റാണ്ടിൻറെ അന്ത്യത്തോടെ ഖാദിരിയ്യ ത്വരീഖത്ത് പലവിഭാഗങ്ങളുണ്ടാകുകയും മൊറോക്കോ,സ്പെയിൻ,തുർക്കി,ഇന്ത്യ, എത്യോപ്യ, സൊമാലിയ,മാലി ദ്വീപ് എന്നിവിടങ്ങളിലേക്ക് വ്യാപിക്കുകയും ചെയ്തു.1508 മുതല് 1534 വരെ ബാഗ്ദാദ് സഫവിദിൻറെ ഭരണമായിരുന്നപ്പോൾ ഖാദിരിയ്യ ശൈഖിനെ ബാഗ്ദാദിൻറെ ഉന്നത സൂഫിയായി നിയമിച്ചു. . 1674 മുതൽ 1689 വരെ ചൈനയിലൂടെ യാത്ര ചെയ്ത് ശൈഖ് ഖാജ അബ്ദുള്ള ( മുഹമ്മദിൻറെ പിൻഗാമിയായിരുന്നു ഇദ്ദേഹം) മതപ്രബോധനം നടത്തി. ഇദ്ദേഹത്തിൻറെ ശിഷ്യനായ ക്വി ജിൻഗ്യി അൽ-ദിൻ (Qi Jingyi Hilal al-Din) ആണ് ചൈനയിൽ ഖാദിയ ത്വരീഖത്തിൻറെ പ്രചാരണം ഏറ്റെടുത്തത്.ലിൻസിയ(Linxia City)നഗരത്തിലാണ് അദ്ദേഹത്തെ കബറടക്കിയത്. ഖാദിരിയ്യ ത്വരീഖത്തിൻറെ പ്രധാന കേന്ദ്രമാണ് ഈ മഖ്ബറ. 17ാം നൂറ്റാണ്ടോടെ ഖാദിരിയ്യ ത്വരീഖത്ത് ഓട്ടോമൻ സാമ്രാജ്യത്തിലൂടെ കിഴക്കൻ യൂറോപ്പിലുമെത്തി.
മൗല അൽ ബുഖാരി(കണ്ണൂർ)സയ്യിദ് അബ്ഗുർറഹ്മാൻ ഹൈദ്രൂസി (പൊന്നാനി)), ശൈഖ് സൈനുദ്ദീൻ മഖ്ദൂം പൊന്നാനി, സയ്യിദ് ഖുത്ബ് അലവി മൻപുറമി, ഉമർ ഖാളി , ഖാദി മുഹമ്മദ് ,ആലി മുസ്‌ലിയാർ, ശൈഖ് അബൂബക്കർ ആലുവ, തുടങ്ങിയവർ കേരളീയ സമൂഹത്തിനു ചിര പരിചിതനായ ചിലരാണ്.ഇന്ത്യൻ ചരിത്രത്തിലെ ആദ്യ നാവിക പട കമാന്റർമാരായിരുന്ന കുഞ്ഞാലി മരയ്ക്കാർമാർ ഖാദിരിയ്യ ത്വരീഖത്തിലെ മുരീദന്മാരായിരുന്നു.
പടിഞ്ഞാറെ ഇന്ത്യയിൽ സുൽത്താൻ ബാഹു (Sultan Bahoo )ആണ് ഖാദിരിയ്യ ത്വരീഖത്ത് വ്യാപിപ്പിച്ചത്.
ദി തർറ്റീൻത് സൺ ഓഫ് ദി കിങ് ഓഫ് എറിൻ
ജെറമിയ കർട്ടിൻ മിഥുകളിലും ഫോക്ക്-ലോർ ഓഫ് അയർലണ്ടിലും ശേഖരിച്ച ഒരു ഐറിഷ് യക്ഷിക്കഥയാണ് ദി തർറ്റീൻത് സൺ ഓഫ് ദി കിങ് ഓഫ് എറിൻ .
വിശകലനം
ആർനെ-തോംസൺ-ഉതർ ഇൻഡക്‌സിൽ ഈ കഥയെ ATU 300, "The Dragon-Slayer" എന്ന് തരം തിരിച്ചിരിക്കുന്നു.
സംഗ്രഹം
ഒരു രാജാവിന് പതിമൂന്ന് പുത്രന്മാരുണ്ടായിരുന്നു. ഒരു ദിവസം, ഒരു ഹംസം അതിന്റെ പതിമൂന്ന് സിഗ്നറ്റുകളിൽ ഒന്ന് ഓടിച്ചുകളയുന്നത് കണ്ടു. പതിമൂന്ന് കുഞ്ഞുങ്ങളുള്ള ഏതൊരു മനുഷ്യനോ മൃഗമോ സ്വർഗ്ഗത്തിന്റെ ഇഷ്ടത്തിന് കീഴിലാകാൻ ഒരെണ്ണം ഓടിച്ചുകളയണമെന്ന് ഒരു ദർശകൻ വിശദീകരിച്ചു. അതിനായി തന്റെ പുത്രന്മാരിൽ ഒരാളെ തിരഞ്ഞെടുക്കുന്നത് രാജാവിന് സഹിച്ചില്ല. അന്നു രാത്രി മടങ്ങിവരാതിരിക്കാൻ അവസാനത്തെ മകന്റെ വാതിൽ അടയ്ക്കണമെന്ന് ദർശകൻ പറഞ്ഞു. ഏറ്റവും പ്രായക്കൂടുതലുള്ള സീൻ റുവാദ് തന്റെ പിതാവിനോട് ഒരു വസ്ത്രം ആവശ്യപ്പെട്ടു. കാറ്റിനേക്കാൾ വേഗത്തിൽ ഓടാൻ കഴിയുന്ന ഒരു കറുത്ത കുതിരയും രാജാവ് അവനു കൊടുത്തു.
ഒരു ദിവസം, അവൻ കുറച്ച് മോശം വസ്ത്രം ധരിച്ചു, ഒരു രാജാവ് തന്റെ പശുക്കളെ മേയ്ക്കാൻ കൂലിക്ക് ഏൽപ്പിച്ചു. ഒരു കടൽ സർപ്പം, ഏഴു വർഷം കൂടുമ്പോൾ ഒരു രാജാവിന്റെ മകളെ ആവശ്യപ്പെടാറുണ്ടെന്നും ഈ വർഷം നറുക്ക് സ്വന്തം മകൾക്ക് വീണുവെന്നും രാജാവ് അവനോട് പറഞ്ഞു. പല രാജകുമാരന്മാരും അവളെ രക്ഷിക്കുമെന്ന് പറഞ്ഞെങ്കിലും അവളുടെ പിതാവ് വിശ്വസിച്ചില്ല. കടൽസർപ്പം ഒരു ദിവസം പ്രത്യക്ഷപ്പെടും, എപ്പോഴാണെന്ന് അവനറിയില്ല.
മൂന്ന് ഭീമന്മാർ രാജാവിന്റെ ദേശത്തിന് സമീപം താമസിച്ചിരുന്നു. സീൻ റുവാദ് പശുക്കളെ അവരുടെ ഭൂമിയിൽ മേയ്ച്ചു, അവയുമായി ദിവസത്തിൽ ഒന്ന് വീതം യുദ്ധം ചെയ്തു. അവൻ തങ്ങളെ ഒഴിവാക്കിയാൽ അവർ വെളിച്ചത്തിന്റെ വാളുകളും കുതിരകളും വാഗ്ദാനം ചെയ്തു, പക്ഷേ അവൻ അവരെ കൊന്നു, അവരുടെ വീട്ടുജോലിക്കാർ മോചിപ്പിക്കപ്പെട്ടതിൽ സന്തോഷിച്ചു, അവരുടെ എല്ലാ നിധികളും അവനെ കാണിച്ചു. ഓരോ ദിവസവും പശുക്കൾ മുമ്പത്തേക്കാൾ കൂടുതൽ പാൽ നൽകി.
അവലംബം
വർഗ്ഗം:നാടോടിക്കഥകൾ
കാക്കമുള്ള്
അഞ്ച് മീറ്റർ വരെ ആഴമുള്ള, പതിയെ ഒഴുകുന്ന വെള്ളത്തിൽ പൊങ്ങിക്കിടന്നു വളരുന്ന ഒരു ജലസസ്യമാണ് വൻകൊട്ടക്കായ, കരിമ്പോളം എന്നെല്ലാം അറിയപ്പെടുന്ന കാക്കമുള്ള്. . ഈ ചെടിയുടെ ഓരോ പഴത്തിലും കാണാൻ ഭംഗിയുള്ള, നിറയെ അന്നജം അടങ്ങിയ ഒരു കായയുണ്ടാവും. മൂവായിരത്തോളം വർഷങ്ങളായി ഇന്ത്യയിലും ചൈനയിലും ഭക്ഷണാവശ്യത്തിനായി ഈ ചെടി വളർത്തിവരുന്നു.
പുറത്തേക്കുള്ള കണ്ണികൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ജലസസ്യങ്ങൾ
നരസിമുക്ക്
പാലക്കാട് ജില്ലയിലെ അട്ടപ്പാടിയിലെ ഒരു വിനോദ സഞ്ചാരകേന്ദ്രമാണ് നരസിമുക്ക്.മണ്ണാർക്കാട് നിന്നും 37 കിലോമീറ്റർ ദൂരമാണ് ഉള്ളത്. അട്ടപ്പാടി ചുരം അവസാനിക്കുന്ന മുക്കാലി ജംഗ്ഷനിൽ നിന്നും താവളം വഴി 16 കിലോമീറ്റർ സഞ്ചരിച്ചാൽ നരസിമുക്കിലെത്താം.താവളത്ത് നിന്നും 7.3 കിലോമീറ്റർ പട്ടിമാളം വഴി സഞ്ചരിച്ചാൽ ഇവിടെയെത്താം. 360 ഡിഗ്രി വ്യൂ പോയിന്റായ ഇവിടം അട്ടപ്പാടിയിലെ മനോഹരമായ കാഴ്ച സമ്മാനിക്കുന്ന ആകർഷണ കേന്ദ്രമാണ്.
അവലംബം
വർഗ്ഗം:കേരളത്തിലെ വിനോദസഞ്ചാരകേന്ദ്രങ്ങൾ വർഗ്ഗം:കേരളത്തിലെ വിനോദസഞ്ചാരം വർഗ്ഗം:പാലക്കാട് ജില്ലയിലെ വിനോദസഞ്ചാരകേന്ദ്രങ്ങൾ
റോസ ഗാലിക
ഗാലിക് റോസ്, ഫ്രഞ്ച് റോസ്, അല്ലെങ്കിൽ റോസ് ഓഫ് പ്രൊവിൻസ് എന്നെല്ലാം പേരുകളിൽ പൊതുവെ അറിയപ്പെടുന്ന റോസ ഗാലിക റോസ് കുടുംബത്തിലെ പൂച്ചെടികളുടെ ഒരു സ്പീഷിസ് ആണ്. തെക്കൻ യൂറോപ്പിലും മദ്ധ്യ യൂറോപ്പിലും കിഴക്ക് തുർക്കിയിയിലെയും കോക്കസസയിലെയും തദ്ദേശവാസിയാണ്.
താഴെ കൊടുത്തിരിക്കുന്ന കൾട്ടിവറുകളും സങ്കരയിനങ്ങളും 'റോയൽ ഹാർട്ടിക്കൽ കൾച്ചറൽ സൊസൈറ്റി ' ഓഫ് ഗാർഡൻ മേരിറ്റ് അവാർഡും നേടിയിട്ടുണ്ട്
അവലംബങ്ങൾ
വർഗ്ഗം:സപുഷ്പികൾ വർഗ്ഗം:ഉദ്യാന സസ്യങ്ങൾ വർഗ്ഗം:പുഷ്പങ്ങൾ വർഗ്ഗം:യൂറോപ്പിലെ സസ്യജാലം വർഗ്ഗം:റോസുകൾ
പുല്ലായിത്തോട്
കണ്ണൂർ ജില്ലയിലെ കൂത്തുപറമ്പ് ബ്ലോക്കിലെ തൃപ്പങ്ങോട്ടൂർ ഗ്രാമപഞ്ചായത്തിൽ ഉൾപ്പെടുന്ന ഒരു ഗ്രാമമാണു് പുല്ലായിത്തോട്. ഇവിടത്തെ പിൻകോഡ് 670693 ആണു്.
തൃപ്പങ്ങോട്ടൂർ ഗ്രാമപഞ്ചായത്തിലെ മൂന്നാം വാർഡാണ് പുല്ലായിത്തോട്. 2010ലെ പഞ്ചായത്ത് തെരഞ്ഞെടുപ്പിൽ വനിതാ വാർഡായ ഇവിടെ വിജയിച്ചത് സോഷ്യലിസ്റ്റ് ജനതയിലെ പി. ഷെറീനയാണ്.
അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ആർതർ ഷ്നിറ്റ്സ്ലർ
ആർതർ ഷ്നിറ്റ്സ്ലർ (ജീവിതകാലം: 15 മേയ് 1862 - ഒക്ടോബർ 21, 1931) ഒരു ഓസ്ട്രിയൻ എഴുത്തുകാരനും നാടകകൃത്തുമായിരുന്നു.
ജീവചരിത്രം
ഓസ്ട്രിയൻ സാമ്രാജ്യത്തിന്റെ തലസ്ഥാനമായ (1867 ൽ, ഓസ്ട്രിയൻ-ഹംഗറി ഇരട്ട രാജവാഴ്ചയുടെ ഭാഗം) വിയന്നയിലെ ലിയോപോൾസ്റ്റാഡിനടുത്തുള്ള പ്രട്ടസ്റ്റേഴ്സ് 16 ൽ ആണ് ആർതർ ഷ്നിറ്റ്സ്ലർ ജനിച്ചത്. പ്രമുഖനായ ഹങ്കേറിയൻ ലാറിഗോളജിസ്റ്റായ ജൊഹാൻ സ്നിറ്റ്റ്റ്ലറുടേയും (ജീവിതകാലം :1835-1893), വിയന്നയിലെ ഡോക്ടർ ഫിലിപ്പ് മാർക്ക്ബ്രൈറ്ററുടെ പുത്രി ലൂയിസ് മാർക്ക്ബ്രീറ്ററുടേയും (ജീവിതകാലം:1838-1911) മകനായിരുന്നു. അദ്ദേഹത്തിന്റെ മാതാപിതാക്കൾ യഹൂദ കുടുംബങ്ങളിൽനിന്നുള്ളവരായിരുന്നു. 1879-ൽ വിയന്നാ സർവകലാശാലയിൽ നിന്ന് വൈദ്യശാസ്ത്രം പഠിക്കാൻ തുടങ്ങുകയും 1885- ൽ ഡോക്ടറേറ്റ് നേടുകയും ചെയ്തു. ആദ്യകാലത്ത് വിയന്നയിലെ ജനറൽ ആശുപത്രിയിൽ അദ്ദേഹം പ്രവർത്തിച്ചിരുന്നുവെങ്കിലും (ജർമൻ: അലഗെയിൻസ് ക്രാങ്കൻഹോസ് ഡെർ സ്റ്റാൻഡ്റ്റ് വിൻ) ഒടുവിൽ മെഡിസിൻ പ്രാക്ടീസ് ഉപേക്ഷിച്ചു.
1903 ഓഗസ്റ്റ് 26 ന് ഷ്നിറ്റ്‌സ്‌ലർ 21 വയസ്സുള്ള ഒരു അഭിനേത്രിയും ഗായികയുമായ ഓൾഗ ഗുസ്മാനെ (1882-1970) വിവാഹം കഴിച്ചു. 1902 ഓഗസ്റ്റ് 9 ന് ജനിച്ച ഹെൻ‌റിക് (1902–1982) എന്ന മകനുണ്ടായിരുന്നു. 1909 ൽ അവർക്ക് ലില്ലി എന്നൊരു മകളുണ്ടായിരുന്നു. 1928 ൽ അവർ ആത്മഹത്യ ചെയ്തു. മസ്തിഷ്ക രക്തസ്രാവത്തെത്തുടർന്ന് 1931 ഒക്ടോബർ 21 ന് വിയന്നയിൽ ഷ്നിറ്റ്‌സ്‌ലർ മരിച്ചു. 1938-ൽ അൻച്ലസിനെ പിന്തുടർന്ന് അദ്ദേഹത്തിന്റെ മകൻ ഹെൻ‌റിക് അമേരിക്കയിലേക്ക് പോയി. 1959 വരെ ഓസ്ട്രിയയിലേക്ക് മടങ്ങിയില്ല; ഓസ്ട്രിയൻ സംഗീതജ്ഞനും പരിസ്ഥിതിസംരക്ഷകനുമായ മൈക്കൽ ഷ്നിറ്റ്‌സ്‌ലറുടെ പിതാവാണ് അദ്ദേഹം. 1944 ൽ കാലിഫോർണിയയിലെ ബെർക്ക്‌ലിയിൽ ജനിച്ച മൈക്കൽ 1959 ൽ മാതാപിതാക്കളോടൊപ്പം വിയന്നയിലേക്ക് താമസം മാറ്റി.
ബാഹ്യ ലിങ്കുകൾ
വർഗ്ഗം:1862-ൽ ജനിച്ചവർ വർഗ്ഗം:1931-ൽ മരിച്ചവർ വർഗ്ഗം:ഓസ്ട്രിയൻ പുരുഷ എഴുത്തുകാർ
ചിശ്തിയ്യ
ചിശ്ത്തി ത്വരീഖത്തിന്റെ  പ്രാരംഭ അനുയായികൾ അഫ്ഗാനിസ്ഥാനിലും തെക്കനേഷ്യയിലുമായിരുന്നു. അബൂഇസ്ഹാഖ് ചിശ്തിയുടെ പിൻഗാമികളിൽ പ്രധാനിയാണ് ഉസ്മാൻ ഹാറൂനി(റ). അവരിൽ നിന്നും ഖാജ  മുഈനുദ്ദീന്(റ) ത്വരീഖത് ലഭിച്ചു ഹി.583ൽ തന്റെ പതിനാലാം വയസ്സിൽ ഖുതുബുദ്ദീൻ(റ) ഖാജാ മുഈനുദ്ദീനുമായി ബൈഅത് ചെയ്യുകയും നബിയുടെ നിർദ്ദേശപ്രകാരം ഖാജാ മുഈനുദ്ദീൻ(റ) ഇന്ത്യയിലേക്ക് പുറപ്പെട്ടപ്പോൾ ബഗ്ദാദിൽ വെച്ച് ശൈഖ് അബുല്ലൈസ് സമർഖന്തിയുടെ പള്ളിയിൽ വെച്ച്  ഖുതുബുദ്ദീൻ ബക്തിയാർ കഅ്കിയെ തന്റെ ഖലീഫയായി (പിൻഗാമിയായി) പ്രഖ്യാപിക്കുകയും ചെയ്തു. അന്ന് ഖുതുബുദ്ദീന്(റ) പതിനേഴ് വയസ്സായിരുന്നു പ്രായം.പന്ത്രണ്ടാം നൂറ്റാണ്ടിൻറെ മധ്യത്തോടെ ഖാജാ മൊഈനുദ്ദീൻ ചിശ്തി യാണ് Lahore (Punjab), Ajmer (Rajasthan) എന്നിവിടങ്ങളിൽ ഈ ത്വരീഖത്തിന് ബീജാവാപം നൽകിയത്. ഇന്ന് ഈ ത്വരീഖത്തിന് നല്ല പല ശാഖകളും കാണാവുന്നതാണ് പക്ഷെ ധാരയിൽ  ചിശ്ത്തിമാർ  അയ്ക്യത്തിലാണ് .12 ാം നൂറ്റാണ്ട് മുതൽ ദക്ഷിണേഷ്യയിലെ പ്രധാന സൂഫി ത്വരീഖത്തിലൊന്നാണ് ഇത്. സൂഫിസം മൂലം ഒരുപാട് ജനങ്ങൾ ഇസ്ലാം സ്വീകരിച്ച കൂട്ടത്തിൽ ഇന്ത്യ ഉൾപ്പെടെ ഉള്ള ദക്ഷിണ ഏഷ്യൻ രാജ്യങ്ങളിൽ ഉള്ള ജനങൾക്ക് ചിശ്ത്തി ത്വരീഖിത്ത്  മൂലം ഇസ്ലാമിന്ടെ വെളിച്ചം ലഭിച്ചു ഖാജാ മൊയ്‌നുദ്ദിൻ ചിശ്ത്തി  മൂലം 90ലക്ഷത്തിൽ അധികം ജനങൾക്ക് ഇസ്ലാം സ്വീകരിക്കാൻ അവസരം ലഭിച്ചു. ഇഹ്‌സാൻ.
അവലംബം
വർഗ്ഗം:ഇസ്ലാം മതം ഇന്ത്യയിൽ വർഗ്ഗം:സൂഫിമാർഗ്ഗം
ജോർജ് ബെയ്‌ലി
നിലവിലെ ഓസ്ട്രേലിയൻ ട്വന്റി-20 ക്രിക്കറ്റ് ടീമിന്റെ ക്യാപ്റ്റനാണ് ജോർജ് ബെയ്ലി (ജനനം 7 സെപ്റ്റംബർ 1982).
ജനനം
1982 സെപ്റ്റംബർ7ന് ഓസ്ട്രേലിയയിലെ ടാസ്മാനിയയിൽ ജനനം.
പ്രാദേശിക കരിയർ
സൗത്ത് ലോൺസെസ്റ്റൺ ക്രിക്കറ്റ് ക്ലബ്ബിനു വേണ്ടിയാണ് ബെയ്ലി ആദ്യമായി കളിച്ചുതുടങ്ങിയത്. പിന്നീട് ടാസ്മാനിയയ്ക്കുവേണ്ടി കളിച്ചു. അവർക്കുവേണ്ടി കളിച്ച ഒരു പരമ്പയിൽ 3സെഞ്ച്വറിയടക്കം 778 റൺസ് ബെയ്ലി നേടി. തുടർന്ന് നടന്ന പരമ്പരകളലെ മികച്ച പ്രകടനം ബെയ്ലിയെ ഡാനിയൽ മാർഷിന്റെ പകരക്കാരനായി ടാസ്മാനിയ ടീമിന്റെ ക്യാപ്റ്റനാക്കി. ടാസ്മാനിയ ടീമിന്റെ സ്ഥിരം ക്യാപ്റ്റനായി ബെയ്ലി മാറി. വളരെ കുറച്ച് ഓവറുകളിൽ നിന്ന് കളിയുടെ ഗതി തിരിക്കാൻ കഴിയുന്ന ഒരു മാച്ച് വിന്നറാണ് ബെയ്ലി. ഫസ്റ്റ് ക്ലാസ് ക്രിക്കറ്റ് കപ്പായ പുര കപ്പിൽ 778 റൺസ് നേടി. ദേശീയ ടീമിലേക്ക് വരുന്നതിനു മുമ്പു തന്നെ സൗത്ത് ഓസ്ട്രേലിയയ്ക്കെതിരെ 155 റൺസ് നേടിയിരുന്നു. ആ ഇന്നിങ്സിൽ ട്രാവിസ് ബേർട്ടിനോടൊത്ത് 292റൺസിന്റെ റെക്കോർഡ് കൂട്ടുകെട്ട് ഉണ്ടാക്കി. അക്കാദമിക്കുവേണ്ടി മറ്റൊരു മത്സരത്തിൽ 65 പന്തിൽ നിന്നും 136 റൺസ് നേടി. 2011/12 സീസണിലെ റ്യോബി കപ്പിലെ ഫൈനലിൽ ബെയ്ലി 101 റൺസ് നേടി അവസാന ഓവറിൽ പുറത്തായി. എന്നാൽ ടാസ്മനിയ സൗത്ത് ഓസ്ട്രേലിയയോട് സമനില പാലിച്ചു. ഗ്രൂപ്പ് തലത്തിൽ ഒന്നാം സ്ഥാനക്കാരായതിനാൽ സൗത്ത് ഓസ്ട്രേലിയ വിജയിച്ചു. 2012ലെ ബിഗ് ബാഷ് ലീഗിൽ മെൽബൺ സ്റ്റാറിനു വേണ്ടിയായിരുന്നു ബെയ്ലി കളിച്ചു.
2014 ഐപിഎൽ
2014ലെ ഐപിഎല്ലിൽ കിങ്സ് ഇലവൻ പഞ്ചാബിനു വേണ്ടിയായിരിക്കും ബെയ്ലി കളിക്കുക. 3.25 കോടിക്കാണ് കിങ്സ് ഇലവൻ പഞ്ചാബ് ബെയ്ലിയെ സ്വന്തമാക്കിയത്.
അന്താരാഷ്ട്ര കരിയർ
2010ലെ ന്യൂസിലാന്റിനെതിരെ നടന്ന പരമ്പരയിൽ ഓസ്ട്രേലിയൻ ടീമിന്റെ പതിനഞ്ചംഗ സംഘത്തിൽ ബെയ്ലി ഉണ്ടായിരുന്നു. പക്ഷേ അവസാന ഇലവനിൽ ഉൾപ്പെടാൻ സാധിച്ചില്ല. 2013 നവംബറിൽ ഓസ്ട്രേലിയയുടെ 436-ആമത് ടെസ്റ്റ് ക്യാപ് സ്വന്തമാക്കി.
ക്യാപ്റ്റൻ സ്ഥാനം
2012ൽ ബെയ്ലി ട്വന്റി-20 ക്യാപ്റ്റനായി. ഐസിസി ചാമ്പ്യൻസ് ട്രോഫിയിൽ ഓസ്ട്രേലിയൻ ടീമിന്റെ വൈസ് ക്യാപ്റ്റനായി. ഇന്ത്യക്കെതിരായ ഏകദിന പരമ്പരയിൽ ഓസ്ട്രേലിയൻ ടീമിന്റെ ക്യാപ്റ്റനായിരുന്നു ബെയ്ലി.
പുറം കണ്ണികൾ
വർഗ്ഗം:1982-ൽ ജനിച്ചവർ വർഗ്ഗം:സെപ്റ്റംബറിൽ ജനിച്ചവർ വർഗ്ഗം:സെപ്റ്റംബർ 7-ന് ജനിച്ചവർ വർഗ്ഗം:ഓസ്ട്രേലിയൻ ക്രിക്കറ്റ് ടീം നായകന്മാർ വർഗ്ഗം:ടെസ്റ്റ് ക്രിക്കറ്റ് കളിക്കാർ വർഗ്ഗം:ഏകദിന ക്രിക്കറ്റ് കളിക്കാർ വർഗ്ഗം:ട്വന്റി20 ക്രിക്കറ്റ് കളിക്കാർ വർഗ്ഗം:ഓസ്ട്രേലിയയിൽ ജനിച്ചവർ
നെഹ്‌റു ട്രോഫി വള്ളംകളി 2013
അറുപത്തൊന്നാമത് നെഹ്‌റു ട്രോഫി വള്ളംകളി 2013 ഓഗസ്റ്റ് 10-ന് ആലപ്പുഴ ജില്ലയിലെ പുന്നമടക്കായലിൽ നടന്നു. ശ്രീ ഗണേഷ് ചുണ്ടൻ വള്ളം തുടർച്ചയായി രണ്ടാം വർഷവും കിരീടം സ്വന്തമാക്കി. നാല് മിനിറ്റ് 33.96 സെക്കൻഡുകൊണ്ടായിരുന്നു ഗണേഷ് ഫിനിഷിങ്ങിൽ എത്തിയത്. ബിനോ പുന്നൂസ് ക്യാപ്റ്റനായ കുമരകം ടൗൺ ബോട്ട് ക്ളബ് തുഴഞ്ഞ ജവഹർ തായങ്കരി രണ്ടാം സ്ഥാനവും യു.ബി.സിയുടെ ആനാരി ചുണ്ടൻ മൂന്നാം സ്ഥാനവും നേടി.
കല്ലൂപ്പറമ്പൻ, സെൻറ് ജോർജ് എന്നിവ വിട്ടുനിന്നതിനാൽ 20 ചുണ്ടൻ വള്ളങ്ങളാണ് മത്സരത്തിൽ പങ്കെടുത്തത്.
അവലംബം
വർഗ്ഗം:നെഹ്‌റു ട്രോഫി വള്ളംകളി
എൻ ടി ആർ ഗാർഡൻ
ഹൈദരാബാദിൽ സ്ഥിതി ചെയ്യുന്ന എൻ.ടി.ആർ ഗാർഡൻ പ്രാദേശിക വിനോദസഞ്ചാരകേന്ദ്രങ്ങളിൽ ഒന്നാണ്. ഹുസൈൻ സാഗർ തടാകത്തിനു സമീപത്തായി സ്ഥിതി ചെയ്യുന്ന എൻ.ടി.ആർ. ഗാർഡൻ പ്രകൃതി സൗന്ദര്യവും, വിനോദസൗകര്യങ്ങളും പ്രദാനം ചെയ്യുന്നു. ആന്ധ്രയിലെ മുൻ മുഖ്യമന്ത്രി എൻ.ടി. രാമറാവുവിന്റെ ഓർമ്മക്കായി 40 കോടി മുതൽമുടക്കിൽ 2002 ൽ ഈ കേന്ദ്രം പൊതുജനങ്ങൾക്ക് തുറന്നുകൊടുത്തു.
ടോയ് ട്രെയിൻ, കാർ കഫേകൾ, ജാപ്പനീസ് ഗാർഡൻ, ഫ്രൂട്ട് റസ്റ്റോറൻറ്, റോറിംഗ് കസ്കെഡ്, ഒരു ഫൗണ്ടൻ തുടങ്ങിയ നിരവധി സൗകര്യങ്ങൾ ഇവിടെയുണ്ട്. 34 ഏക്കറിൽ വ്യാപിച്ചു കിടക്കുന്ന എൻ ടി ആർ ഗാർഡൻ പൂച്ചെടികളുടെയും ചെടികളുടെയും വിശാലമായ ഒരു ശേഖരം തന്നെയാണ്. എൻ ടി ആർ ഗാർഡൻസിൽ 'ഡെസേർട്ട് ഗാർഡൻ' എന്ന വിഭാഗത്തിൽ തന്നെ ഏറ്റവും പുതിയതും ആകർഷണീയവുമായ 150 തരം സസ്യങ്ങൾ ഉണ്ട്. ഏകദേശം 1000 ചതുരശ്ര മീറ്റർ വിസ്തീർണ്ണമുള്ള പ്രദേശത്ത് വികസിപ്പിച്ചെടുത്തിട്ടുള്ള വിഭാഗത്തിൽ ഹെർബൽ കോസ്മെറ്റിക്സ്, കുഷ്ഠരോഗ, രക്തസമ്മർദ്ദം എന്നിവക്കുള്ള ഔഷധസസ്യങ്ങളും വളർത്തുന്നു. കൊൽക്കത്ത, ഷിർദ്ദി എന്നിവടങ്ങളിലെ ചില നഴ്സറികളിൽ നിന്നാണ് ഈ ചെടികൾ കൊണ്ടുവരുന്നത്. കൂടാതെ ഇവിടെ എടുത്തു പറയേണ്ട ഒരു ഭക്ഷണശാല കൂടിയുണ്ട്. മച്ചാൻ റെസ്റ്റോറന്റ് എന്നറിയപ്പെടുന്ന ഈ ഭക്ഷണശാല ഒരു മരത്തിൽ ഉള്ളിൽ മുറികൾ പണിതാണ് രൂപപെടുത്തിയിരിക്കുന്നത്.
ഈ ഗാര്ഡന് രൂപകൽപന നൽകിയത് പ്രശസ്ത കലാകാരൻ നിതീഷ് റോയി ആണ്.
ആൻ ഹാംപ്റ്റൺ ബ്രൂവ്സ്റ്റർ
ആൻ മരിയ ഹാംപ്റ്റൺ ബ്രൂവ്സ്റ്റർ (ജീവിതകാലം: ഒക്ടോബർ 29, 1818 - ഏപ്രിൽ 1, 1892) അമേരിക്കയിലെ ആദ്യത്തെ വനിതാ പത്രലേഖികകളിൽ ഒരാളായിരുന്നു. ഫിലാഡെൽഫിയ, ന്യൂയോർക്ക്, ബോസ്റ്റൺ പത്രങ്ങളിലായിരുന്നു പ്രാഥമികമായി അവരുടെ ലേഖനങ്ങൾ പ്രസിദ്ധീകരിച്ചിരുന്നത്. നോവലുകൾ, കവിതകൾ, നിരവധി ചെറുകഥകൾ എന്നിവയും അവർ പ്രസിദ്ധീകരിച്ചിരുന്നു.